text:
Rio de Janeiro
An syudad han Rio de Janeiro (lokal nga Pinortuges nga pagluwas: [ˈʁiu dʒi ʒaˈnɛjɾu],[1] Salog han Enero), nga an bug-os nga ngaran ha pagtikang São Sebastião do Rio de Janeiro (San Sebastian han Salog han Enero), amo an kapital han estado han Rio de Janeiro ngan amo an ikaduha nga gidako-i nga syudad han nasod Brasil. Ini amo gihapon an ikatulo nga gidako-i nga metropolitana nga kahaluag ngan aglomerasyon ha Salatan nga Amerika[2][3] ika-6 nga gidako-i ha mga Amerika, ngan ika-26 ha kalibutan.[4]
An syudad amo an ulohan o kapital han Brasil hin haros duha ka siglo, tikang han 1763 tubtob han 1815 han panahon nga kolonyahanon nga Portuges, tikang han 1815 tubtob han 1821 komo ulohan han Gin-usa nga Ginhadi-an han Portugal, Brasil ngan han Algarves, ngan tikang han 1822 tubtob 1960 komo ulohan hin naglulugaring nga nasod. Gin-agnayan an Rio nga Cidade Maravilhosa o "Urusahon nga Syudad".
An Rio de Janeiro in nagrerepresentar han ikaduha nga gidakoi nga GDP han nasod (ngan ika-30 nga gidakoi ha kalibutan, nga ginbabanabanahan nga may-ada 343 bilyones reais (IBGE/2008), ngan ini in mga ulobuhatan han duha nga mga dagko nga Brasilhanon nga companya - Petrobras ngan Vale, ngan mga dagko nga companya han lana ngan teleponyo ha Brasil, labot la han mga gidakoi nga conglomerato han medya ngan companya han communicasyon ha Salatan nga America, an Mga Katig-uban Globo. Balay hin damo nga mga unibersidad ngan mga instituto, ini an ikaduha ha gidakoi nga pamumutnga han panhalikat ngan panpadukwag ha Brasil, nga may-ada 17% han nasodnon nga produksyon syentifico - sumala han 2005 nga datos.
An Rio de Janeiro in ginkakadtoan nga dagkonbungto ha salatan nga hemisfero ngan in bantog ha natural nga kalibungan, mga karisyuhan carnival, samba, Bossa Nova, ngan mga dagat balneario sugad han Barra da Tijuca, Copacabana, Ipanema, ngan Leblon. An iba nga gibantogi nga tigaman ha pagdugang han mga dagat in naglalakip an higante nga estatuwa han Cristo nga Manurubos ('Cristo Redentor') ha bawbaw han Bukid Corcovado, nga ginngaranan nga usa ha Pito ha Bag-o nga Makalilisang ha Kalibutan; bukid Tinapay hin Asukar (Pão de Açúcar) lakip an iya de cable nga kotse; an Sambódromo, ngan Estadio Maracanã, usa ha gidakoi nga estadio panfotbol ha kalibutan. An 2016 Katpaso nga Olimpico in mahihitabo ha Rio de Janeiro, kun diin matitigamnan nga syahan nga makapot an usa nga Salatan Americanhon nga dagkonbungto hini nga panhitabo. Igdudumara liwat an kataposan nga mulay han 2014 FIFA World Cup ha kanan Rio Estadio Maracanã.
Heyograpiya[igliwat | edit source]
An Rio de Janeiro in nahamutang ha kanan Brasil Atlantico baybayon nga dapit, harani ha Tropico han Capricorn, kun diin an baybayon hin naatubang pasinirangan-katundan. Kadak-an naatubang pasalatan, an syudad in nahitukod ha sabang hini nga bagis nga baybayon, Bahia han Guanabara, ngan an iya pasakob in gintitigamnan hin usa nga katungtungan hin tuna nga gintatawag nga Tinapay hin Asukar (Pão de Açúcar) – usa nga nakikilal-an ha syudad.
An Sentro, an kabutngaan han Rio, in natungtong ha mga patag han katundan nga baybayon han Bahia han Guanabara. An durudako nga bahin han syudad, agsob gintatawag nga Sona Amihanan, in naunat pakadto ha dumagsaan han mga patag nga naglalakip han pandagat ngan pantuna nga mga sedimento ngan mga bukid-bukid ngan pipita nga batoon nga mga bukid. An Salatan nga Sona han syudad, nga naabot han mga kadagatan, in mayda katubtuban tikang ha Sentro ngan tikang ha Amihanan nga Sona pinaagi hann baybayonon nga mga bukid. Ini nga mga bukid ngan mga pungtod in mga lapos han Serra do Mar ha kanawayan, an daan nga gneis-granito nga kadena hin kabugkiran nga nagpoporma han mga salatan nga mga pakiling nga katunaan han Brasilhanon nga mga Hitaas nga Katunaan. An kadak-an han Katundan nga Sona, in nauutod han bukidnon nga mga katunaan, nga maaabot pinaagi han mga bag-o nga dalan ngan tunel ka kataposan han ika 20 nga gatostuig.
An popyulasyon han syudad han Rio de Janeiro, nga aada ha kahaluag nga 1,182.3 kilometro kwadrado (456.4 milya kwadrado), in ginbabanabanahan nga aada ha 6,100,000. An popyulasyon han durudako nga lugar metropolitana in ginbabanabanahan nga aada ha 11-13.5 milyones. Ini an kanan Brasil ulohan tubtob 1960, kun diin ginsaliwanan han Brasilia. An mga monupyo han syudad hin ginkikilala nga Cariocas. An buhatanon nga awit han Rio amo an "Cidade Maravilhosa".
Mga kasarigan[igliwat | edit source]
- ↑ Ha kalain nga Brasilenyo nga Pinortuges nga ginyayakan ha Rio de Janeiro, sumala han Larousse Concise Dictionary: Portuguese-English, 2008, p. 339 (nga diin an mga pagluwas "refletem a língua falada no Rio de Janeiro"). An Europeo nga Pinortuges nga pagluwas amo an: [ˈʁiu dɨ ʒɐˈnɐjɾu]
- ↑ R.L. Forstall, R.P. Greene, and J.B. Pick, "Which are the largest? Why published populations for major world urban areas vary so greatly", City Futures Conference, (University of Illinois at Chicago, July 2004) – Table 5 (p.34)
- ↑ City Population agglomeration list. City Population. Ginkuhà dida han Hulyo 30, 2009.
- ↑ Rio 2016. Rio 2016. Ginkità dida han Marso 14, 2010.


c: text/html

text:
Aung San Suu Kyi
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Aung San Suu Kyi (ha Burmese: ); natawo dida han Hunyo 19 1945 ha Yangon (Rangoon), usa nga pro-demokrasya nga aktibista ngan namumuno han Nasodnon nga Liga para han Demokrasya ha Myanmar (Burma), ngan kilalado nga priso ha konsyensya ngan nagbandilo han waray-biyolensya nga pag-away. Hi Aung San Suu Kyi an ikatulo nga anak ha iya pamilya. An iya ngaran nga "Aung San" tikang han iya amay, an "Kyi" tikang han iya nanay ngan an "Suu" tikang han iya lola.[1] Hi Suu Kyi usa nga Buddhista nakadaog han Premyo Rafto ngan han Premyo Sakharov para han Kagawasan hin Panhunahuna dida han 1990 ngan dida han 1991 ginpremyohan han Premyo Nobel hin Kamurayaw ngan han 1992 ginpremyohan hiya han Jawaharlal Nehru nga premyo hin kamurayaw han Gobyerno han India tungod han iya pakibisog hin diri-biyolente nga paagi ha ilarom han diktatoriya militar. Gindetenir hiya yana, ngan an gobyerno han Myanmar balik-balik nga nagpaiha han pagdetenir ha iya. Sumala han mga resulta han 1990 nga heneral nga pinili-ay, hi Suu Kyi nakadaog han katungod nga magin Primer Ministro, komo namumuno han nagdaog nga Nasodnon nga Liga para han Demokrasya, pero an pagdetenir ha iya han militar nga junta nagpugong ha iya nga makasaka hini nga puwesto.
Mga reperensya[igliwat | edit source]
- ↑ Nobel Prize.org Bio Details. Quote: 1945: June 19. Aung San Suu Kyi born in Rangoon, third child in family. "Aung San" for father, "Kyi" for mother, "Suu" for grandmother, also day of week of birth. Favourite brother is to drown tragically at an early age. The older brother, will settle in San Diego, California, becoming United States citizen.

robotstxt: allowed

filter: keep


text:
Kaarangay:Mga turók
Ini nga mga artikulo nanlilista hiton mga stub.
Mga ubos-nga-kaarangay
Ini nga kaarangay mayda han mga nasunod nga 4 nga mga ubos-nga-kaarangay, tikang hin 4 nga kabug-osan.
A
- ► Angay ighubad (286 P)
M
- ► Mga turók hin heyograpiya ha Pilipinas (153 P)
- ► Mga turók hin manunurat (7 P)
- ► Mga turók hin metro (2 P)
Mga pakli ha kaarangay nga "Mga turók"
An mga nasunod nga 200 ka mga pakli aada hini nga kaarangay, tikang hin 110,986 nga kabug-osan.(naha-una nga 200) (sunod nga 200)(naha-una nga 200) (sunod nga 200)


text:
Panuratan
An panuratan[1] o literatura[2] nga an literal nga kahulogan "pagkilala hin mga letra o agi" (tikang han Linatin littera letra o agi) amo an tawag han pagtutdo o pag-aram hin pagsurat ngan pagbasa hin maupay. Tawag liwat ini ha mga buhat hin arte, nga ha kultura han Katundan mga prose, naglalakip han fiksyon ngan diri-fiksyon, drama ngan siday. Ha kadam-an han kalibutan, an mga teksto puyde diri-sinurat gihapon ngan naglalakip hin mga genre sugad han epiko, leyenda, mito, ballad ngan iba pa nga mga forma hin yinakan-la-nga-siday ngan istorya.
Mga kasarigan[igliwat | edit source]
- ↑ Abuyen, Tomas A. DICTIONARY English Waray-Waray/Tagalog. National Book Store. Mandaluyong City. ISBN 971-08-6529-3. Tuig 2005. Pakli Ihap 204.
- ↑ Abuyen, Tomas A. Diksyunaryo Waray-Waray [Visaya] English-Tagalog. Kalayaan Press Mktg. Ent., Inc. Quezon City. Tuig 2000. ISBN 971-08-6050-X. Pakli Ihap 203.


text:
Ilocos nga Rehiyon
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Rehiyon 1 han Pilipinas nga tinatawag gihapon nga Ilocos nga Rehiyon nahamutang ha kanawayon o amihanan-katundan nga dapit han Luzon. Ginsasapitan ini han Administratibo nga Rehiyon han Cordillera ngan Siong han Cagayan ha sidlangan, han Butnga nga Luzon ha salatan ngan han Dagat han Tsina Salatan ha katundan.
An rehiyon mayda upat nga mga probinsya, nga amo an: Ilocos Norte, Ilocos Sur, La Union ngan Pangasinan. An sentro han rehiyon amo an Syudad han San Fernando, La Union. An demograpiko han rehiyon amo in mga 70% nga Ilocano ngan 28% nga mga Pangasinense.
Bisan kon gindesignar han gobyerno an Rehiyon I nga Ilocos nga Rehiyon, damo nga tawo nagkikita hini nga ngaran nga etnosentriko hin duro. Damo nga mga tawo nakaruyag han ngaran nga Kanawayan nga Luzon nga Rehiyon (o Aminahan-Katundan nga Luzon nga Rehiyon) nga mas naangay kon ha heyograpiya.
Politikal nga Pagbahin[igliwat | edit source]
An Rehiyon 1 mayda upat (4) nga mga provinces ngan mga siyam (9) nga mga syudad.
Mga Nalalakip nga mga Syudad[igliwat | edit source]
- Syudad han Alaminos, Pangasinan
- Syudad han Batac, Ilocos Norte
- Syudad han Candon, Ilocos Sur
- Syudad han Dagupan, Pangasinan
- Syudad han Laoag, Ilocos Norte
- Syudad han Urdaneta, Pangasinan
- Syudad han San Carlos, Pangasinan
- Syudad han San Fernando, La Union
- Syudad han Vigan, Ilocos Sur


text:
MANILA, May 15 (PIA)- Nagsasagdon an Food and Nutrition Research Institute (FNRI) ha mga eskoylahan nga magbuhat hin regular nga paugnat ha kusog basi maiban-ibanan an nagtitinambukon nga kabataan ug kabatan-unan.
An FNRI nga kasugbong han Department of Science and Tehnology (DOST) in nagsering nga an kadamoon han mga sobra an timbang nga kabataan tikang niyan han 1993 in haros nadoble na.
Para daw hadton kabataan nga nag-eedad hin 6 ngadto 10 anyos, dinoble daw ine an kadamo, tikang 1.3% han 2003, nagin 1.6% niyan han 2008.
Sumala kan Corazon M. CerdeƱa, chief science research specialist (SRS) han Nutritional Assessment and Monitoring Division han FNRI, basar daw han
Nutritional Guidelines for Filipinos, an eksakto nga pagkaon han bata lakip na an pagkita-kita han ira kabug-aton in importante daman ha pagmantinir han normal nga pagtubo han bata.
Labot pa, importante daw daman an pag-ehersisyo han kabataan basi mabuligan an sirkulasyon han dugo pinaagi han maupay nga pulso han kasing-kasing ug baga lakip na an maupay nga pagmantinir han mga kusog.
Iginsasagdon daw han World Health Organization (WHO) an 150 ka-minutos hin pisikal nga ehersiyso, tikang pa paglalakat, pagdalagan ug mga uyas para han ngatanan nga edad han mga Pilipino.
An pag-ehersisyo daw in maiha an epekto ha lawas, sugad han sakit ha kasing-kasing, dayabites, hi-blood ug osteoathritis. .(PIA-Samar/Trans:Alice Nicart)


text:
Napoles
Mga koordinado: 40°50′42″N 14°15′30″E / 40.845°N 14.25833°E
An Syudad han Napoles (ha Initalyano: Napoli; ha Napulitano: Napule; ha Kinatsila: Nápoles; ha Iningles: Naples; Linatin Neapolis) amo an kapital han lalawigan han Napoles ngan han rehiyon han Campania ha Nasod han Italya. An syudad kilalado tungod han dako nga kaagi, arte, kultura ngan gastronomiya hini, nga diin dako an importansya hini han kaurogan nga bahin han existensya hini; mga labaw hin 2,800 ka tuig na ini kaiha. An Napoles nahamutang hin mga nahamutnga hin duha nga lugar nga volcaniko, an bulkan nga Bukid Vesuvius ngan an Flegreiano nga mga kahaluagan, nahamutang ha labnasan ha ligid han Golfo han Napoles.
Gintukod ini han mga Kahadto nga Griyego ha ngaran nga "Neάπoλις", Neápolis (nga buot signon "Bag-o nga Syudad"), ngan importante ini ha Magna Graecia ngan sunod nga kabahin han Republika Romana ha butnga nga lalawigan han Imperyo. An syudad nahailarom na hin damo nga mga sibilisasyon nga kinmada ngan inmiwas. nga diin an tagsa nagbilin hin impluwensya ngan ha yana, an sentro han syudad ha kaagi ginlista han UNESCO nga World Heritage Site o Patrimonio de la Humanidad.
An Napoles amo an kapital nga syudad hin ginhadi-an nga amo gihapon an ngaran tikang han 1282 tubtob 1816, nga ha una amo an Ginhadi-an han Napoles ngan sunod han paghiusa upod han Sicilia amo ini an kapital han Duha nga Sicilia tubtob han paghiusa han Italya.
Mga kasarigan[igliwat | edit source]
- ↑ Katawhan han ‘Syudad’ (i.e. an kanan comune o munisipyo) tikang han Syudad han Napoles. Comuni-italiani.it, 2012. Ginkuha 2012-04-11.


text:
© 1996 – 2009 The Office of the High Commissioner for Human Rights
This HTML version prepared by the UDHR in Unicode project, http://www.unicode.org/udhr.
Tungod han pagkilal-a nga an tiunay nga dignidad ug katpong ngan diri-maiwasan nga mga katungod hadton mga kaapihan kanan tawo pamilya amo an pinatatamakan han katalwasan, hustisya kalinawan han kalibutan;
Tungod han pagpasibaya ug pagbiay-biaya han kanan mga tawo katungod nga nahingadto hin mga magpakarima-dima nga mga buhat ug nakapahangit han katawhan, ug dumangat han pag-abot hin bag-o nga panahaon diin an mga katawhan magpapahimulos han ira katadungan pagyakan ug pagtuo hin waray ikahahadlok ug an katalwas tikang hin mga kabaraka ug pahingulang iginsaysay nga amo an pinakahitaas nga hingyap han mga molupyo;
Tungod nga kinahanglan gud, agud an tawo diri mapiritan paggapil, ha iya katapusan nga paningkamot, pag-ato pagraugdauga ha iya, igan an mga katadungan han tawo panalipdan gud ha balaud;
Tungod nga kinahanglanon gud an pagpaudway han nagtutubo nga pagkasarangkay han mga nasud;
Tungod kay an mga katawhan han un nagotco pagtangdo han ira tuluohan bahin han kanan tawo panguna nga mga katungod, sugad man han iya pagkatawo ug dignidad, an pareho nga mga katadungan han lalake ug babaye, ug naguuungara hin mauro-upay nga kinabuhi ubos han katalwasan;
Tungod nga an mga kaapi han hini nga kapunungan, nagsaad man han ira pag-urusa paningkamot kaupod han UN, pagpasamwak agud respetohan hin mahugot an kanan tawo panguna nga mga katungod;
Tungod nga an paggisinabtanay hini nga mga katungod importante gud kaupay basi matuman ini nga panaad;
Sanglit, an ASSEMBLEYA HENERAL nag-aasoy hin pagsering;
KANAN KALIBUTAN DEKLARASYON BAHIN HAN KANAN TAWO MGA KATUNGOD
Nga an ngatanan nga mga nasud ug katawhan magkakau-urusa agud matuman ini nga panuyo, nga diin kada tagsa-tagsa nga kaapihan katilingban, magtatalinguha pagtutdo basi dumukwag ini nga mga katungod, pinaagi hin mga mapinulsanon nga mga buhat, ha nasyonal ug internasyonal nga mga kalibungan, nga ini kilal-on ngan tumanon hadton mga katawhan nga ira nasasakupan.
Nga an ngatanan nga mga tawo, nahimugso talwas ug katpong ha ira dignidad ug katdungan. Hira natawo dinhi ha tuna mayda konsensya ug isip ug kaangayan gud la nga an ira pagtagad ha tagsatagsa sugad hin magburugto.
Nga kada osa may-ada katadungan ngada hini nga mga katungod ug mga katalwasan nga nahiaasoy dida hini nga Deklarasyon ha waray bale han iya kolor ha panit, yinaknan, tuluohan, mababaye man o lalake, kori amo man an iya isip-politikal, an iya gintikangan nga nasud, an iya mga bahandi, kon ano hiya o ano pa dida nga mga suklanan.
Labut hini, an pagtagad diri hihimuon pinaagi han politikal, tuna o tindog pagkalibutan han nasud, o kon taga diin ito nga tawo, o sino kon ito nga nasyon independiente, may tag-mangno, o may kakulangan han ira pangobyerno.
An kada tagsa may katadungan ngada ha kinabuhi, ngada ha katalwasan ug hin kinabuhi nga waray kahadlokan.
Waray hin-o man nga magigin uripon. An paguripon ug an pamaligya o pagpalit hin mga uripon ha bisan ano nga paagi igindidiri gud.
Waray tawo nga igpapailarum hin pagpakuri-i o hin diri tinawo o sobra hin kamaka-aalo riga pagkastiguha.
An kada tagsa may katadungan kilal-on nga usa nga tawo, ha stubangan han balaud, bisan biin hiya makadto.
Papreho an tawo ha stuban-gan han belaud ug an bisan hin-o mahihimo pangaro han bulig ug pananlipud han balaud. An usa ka fawo nga gin-iiba o nakakasering nga gintutuyo hiya pag-ibaha makakahimo peghangyo han bulig han balaud.
Pinaagi han mga nasyonal nga mga buhatan, an kada usa may katadungan pamiling hin hingpit nga katalwasan ngadto hin mga pagsupak han iya mga katadungan pamiling hin hingpit nga katalwasan ngadto hin mga pagsupan ha iya mga katadungan nga hatag ha iya han batakan balaud.
Iguin didiri an waray ha rason nga pagdakop, pagpreso ug pagpagawas han nasud.
Dida han pagturotimbang han iya mga katadungan ug mga obligasyon, ug mga kiha kriminal kontra ha iya, an kada usa may katadungan ngadto hin waray trampa ug ha publiko nga pamati han iya kaso pinaagi hin independyente ug waray inu-ugupan nga buhatan.
1. In himo-an nga nakasala may katadungan nga diri sidngon nga salaan tubtob nga diri pa hiya naproybahan nga salaan dida hin ha publiko nga pamati diin hiya gintagan han nga tanan nga mga habulig para han iya depensa.
2. Diri pagsasalaon in usa mahitungod hin sala o binuhatan o waray buhata, nga dire pasinisering nga sala ubos in nasyonal o internasyonal nga balaud, badton panahon han pagbuhata hito. Sugad man liwat, diri mahihimo ipatong in maburobug-at nga patok kay nga pena han buhatan into nga sala.
Waray hin-o man nga igpapailarum nga diri nahalulugar nga paghimasok ha pamilya, panimalay, han pribado nga kalugaringon, ha mga sinurat o paghugaw han iya ngaran o honor. An kada usa may katadungan pagpanalipdi han balaud supak hini nga mga pagsamuk-samok o pagtamaya.
1. Ha sakob han iya nasud nga ginpupuy-an, an kada usa may katadungan hin paglakat-lakat kon pagpuyo hain man hiya maruyag;
2. An kada usa may katadungan pagbaya han iya nasud, upod an iya kalugaringon ug pagbalik ngada hito.
1. An kada usa may katadungan pangaro hin panalipod kontra hin pagraugdauga tikang ha iba nga nasud;
2. Ini nga katadungan diri mahihimo igrason dumata hin mga pagkiha gumikan hin mga krimen nga diripolitikali o mga buhat dupak hari mga prinsipyo ug mga panuyo han UN.
1. An kada usa may katadungan ngada han iya nasyonalidad;
2. In usa nga tawo diri mahihimo kahukasan han iya paggka nasudnon hin waray ha rason ug waray liwat maka-agpugong ha iya pagbalhin han iya pagka nasudnon.
1. An mga lalake o babaye nga aada na ha igo nga panuigon an may katadungan ag-awawa ngan magka-ada hin familya ha waray bale han iya kolor ha panit, nasyonalidad o tuluohan. Hira an mayada purupareho nga mga katadungan mahi-unong ha pag-awawa, samtang nga mag-asawa ngan han pagpawaray bale hito nga ira pag-asawa;
2. An kasal an pagbobohaton la ha talwas ug tim-os nga pag-ayon han mga pagkakasion;
3. An familya an unob ngan panguna nga hupo han katilingban ngan may katadungan nga panalipdan han katilingban ngan han gobyerno.
1. An kada usa may katadungan pagtag-iya hin bagay ha iya kalugarinhon o kaupod an iba;
2. Waray hin-o man nga tawo nga kukuhaan han iya pag-tagiya hin waray-ha-rason.
An kada usa may katadungan hin ha iya pag-isip, konsensya ug relihiyon; kaupod hin an katadungan pagbalhin han iya relihiyon, pagtuo ug katal-wasan, mahiya la nga usa o kaupod in iba, ha publiko o pribado agud igpasamwak an iya tuluohan ha pagtutdo, paghalad o pagsingba.
An kada tagsa may katadungan pag-isip o pagsaysay; ini nga katadungan naglalakip han iya pagpasamwak han iya mga opinyon nga diri pagsasamukon sugad man pagpamiling, pagkara-wat ug paghatag hin mga impormasyon o mga ideya pinaagi ha media hin waray pinili.
1. An kada tagsa may katadungan hin mamingawon nga pagtitirok ug paguurosa;
2. Diri mapipirit in usa ka tawo pagpiriton pagbulig hin usa nga kapunungan.
1. An kada tagsa may katadungan pag-api dida han pan-gobyernohan, ha directa o pinaagi han mga pinili nga mga tumindog;
2. An kada usa may katadungan kumarawat han mga serbisyo publiko ha iya nasud;
3. An ungara han mga tawo amo an pinatatamakan han gahum han gobyerno; Ini tutumanon pinaagi hin tunay ug pinanahon nga pinilay bubuhaton hin sekreto nga butosay o puropareho nga paagi hin panmutos.
Kada usa, tungod han hiya kaapi han katilingban, may katadungan han iya seguridad nga sosyal, tubtob han kaya han nasyonal ug internasyonal nga pagkaurosa subay han mga organisasyon ug mga bahandi han kada gobyerno, mga katadungan nga sosyal, kultural ug sosyal nga dir-gud-maiiwasan dida han talwas nga pagtubo han iya pagatawo.
1. An kada tagsa may katadungan pagtrabaho, pagpili hin trabahu-an ngadto hin mga-makatawo-nga-kahimtang-hin panarabahuan ug panalipdi hin kawaray trabaho;
2. An tagsa-tagsa, may katadungan ngada hin eksakto nga suho para hin eksakto nga trabaho; hin diri hiya pag-iibahan;
3. An hin-o man nga natrabaho may katadungan kumarawat hin eksakto ug may-bintaha nga bayad, agud magseguro para ha iya ug han iya pamilya hin kinabuhi kaangayan hin tawo, ngan kon kinahanglan madudugangan pa hin iba nga mga paagi hin sosyal nga mga panalipud;
4. An kada tagsa may katadungan pagtindog o pagbulig hin mga unyon agud maproteheran an iya mga intereses.
An kada tagsa may katadungan hin pagpahuway ug pagpahalibway, kaupod in pagtakon han iya mga oras hin pagtrabaho ug ha mga panahon nga adlaw nga mga lu-an nga binaydan.
1. An kada tagsa may katadungan ngada hin igo ug kaangayan nga panginabuhi para ha iya kalugaringon ug han kanan iya pamilya panlawas, sugad man han pamanapton, balay, urokyan ug mga pagataman nga sosyal ngan medical, ug katadungan ngada hin kaseguro ha panahon hin paghi-iwas han trabaho, kasakit, kabaldado, ka balo kalagas o kawar-ayan o ano la nga remalaso;
2. An pagin iroy ug pagin bata nahipapailarum hin espesyal nga pagtimangno. An ngatanan nga mga bata, natawo sakub o gawas ha kasal, nahasisirong gihapon hini nga sosyal nga panalipud.
1. An kada tagsa mayda katadungan ngada hin edukasyon. An edukasyon amo in libre, por los menos, ha elementarya ug ha syahan nga mga balitang. An edukasyon ha elementarya kinahanglan piriton gud. An pag-aram han teknolohiya ug profesyonal nga edukasyon abyerto para han ngatanan ug man an huro-hitaas nga pag-aradman maarabut hin usa sugad han iya maakos;
2. An panuyo han edukasyon amo an bug-os nga pagtubo han kanan tawo personalidad ug an pagpabaskug han pagrespeto han kanan stawo mga katungod ngan han mga unob nga mga katalwasan, lgpapadukwag an paggisi-nabtanay, paggipuro- paasensyan ug an pagsarangkay han mga nasud, mga hugpo sugad han relihoyoso ug magkadugo nga mga hugpo, ug maniningkamot nga magpabilin an kanurayaw;
3. An mga kag-anak may katungod pagpili han klase nga edukasyon para han ira mga anak.
1. An kada tagsa may katadungan pagbulig dida han mga buruhaton nga kultural han katilngban, pagpulos han mga artes ug pakigsasaro han mga siyentipiko-nga-mga-bintaha sugad man han mga iba nga kaupayan.
2. An kada tagsa mayda katadungan magpanalipud han mga bintaha tikang han mga siyentipiko nga imbento, mga sinurat o producksyon n mga aristiko nga iya.
An kada tagsa may katadungan ngada hin kahimtang nga sosyal of internasyonal diin an mga katadungan ug katal-wasa dida hin nga Deklarasyon mahihimo katuman.
1. An kada tagsa may mga turumanon ngada han katiling-ban diin aada gud la an bug-os nga pagtubo han iya pagkatawo matutuman.
2. Dida han iya pagtuman han iya mga katalwasan ug mga katadungan, an kada tagsa matataknan subay han mga aludayday han balaud, kanay tiunay nga panuyo amo la an pagpakilala ug pagparespeto han mga katadungan ug mga katawasan han iba ug pagtuman han mga kinahanglanon han moralidad, an kahimyangan han publiko ug an kaupayan ha katilingban nga demokratiko.
3. Waray hini dinhi ngamga katadungan ug mga katalwasan bubuhaton supak han mga panuyo ug mga prinsipyo han UN.
Waray hini dinhi nga Deklarasyon in intyendihon nga naghahatag ngada hin bisan ano nga Gobyerno, hugpo o tawo hin katadungan pagbuhat hin bisan ano nga makakabungkag hin ano dida nga katadungan ug katalwasan nga nailagda dinhi


text:
Ignacio Zaragoza
Hi Ignacio Seguín Zaragoza (Marso 24, 1829 – Septyembre 8, 1862) usa nga heneral han Mehikano nga Armada, nga kilalado han iya 1862 nga pagpirde han mga invasor nga Franses nga mga puwersa dida han Pag-awayan ha Puebla han Mayo 5 (an Cinco de Mayo).
Hi Zaragoza natawo didto han bungto han Presidio de la Bahía del Espíritu Santo nga nahamutang han kasanhi nga Mehikano nga estado han Coahuila y Tejas, nga yana amo an syudad han Goliad, Texas, han Estados Unidos. An pamilya Zaragoza binmalhin ngadto ha Matamoros han 1834 ngan ha sunod ngadto ha Monterrey han 1844, nga diin an batan-on nga Ignacio nag-entra han seminaryo.
Dida han kasamok politikal han dekada 1850 ha Mehiko, inmapi hi Zaragoza han army nga nagsuporta han causa han Partido Liberal han Mehiko, nga nagtipa kan diktador Antonio López de Santa Anna. Namuno hi Zaragoza hin army hin mga boluntaryo han 1855 nga nagpirde kan Santa Anna ngan nagresulta han pagreestableser hin konstitusyonal nga gobyerno demokratiko ha Mehiko.
Hi Zaragoza nagsirbe komo Secretarya hin Gyera tikang han Abril tubtob Oktubre 1861 dida han kabinete ni Presidente Benito Juárez. Nagresignar hiya agod mamuno han Mehikano nga Army ha Sinirangan patok han mga nagsulong nga mga Europeo.
Han pagsulong ha Mehiko han mga Franses nga mga puwersa ni Napoleon III, hi Zaragoza nag-away patok ha ira, syahan ha pagkig-away han Franses ha Acultzingo han Abril 28, 1862, nga diin napiritan hiya pag-atras. Hi Zaragoza maaram han maupay nga posisyon depensiba ha gawas han syudad han Puebla, nga diin, upod hin puwersa nga guruguti-ay ngan diri-kaupay an ka-armas sugad han mga Franses, ginpirde niya an mga burubalik-balik nga mga pag-atake han Franses dida han Mayo 5. Inmatras an mga Franses ngadto ha Orizaba.
Waray la mag-iha katapos han iya pagdaog, nagkasakit hiya hin typhus, nga amo an ginkamatyan niya ha edad han 33.
An iya sikat nga darahonon Las armas nacionales se han cubierto de gloria (buot sidngon "An mga armas nasyonal gintabonan hin himaya" o "An mga armas nasyonal natabonan hin himaya") gin-gagamit paghinumdom han pakig-away, ngan aada, upod han litrato ni Zaragoza, han yana nga MXN $500 banknote. An darahonon nga Las armas nacionales se han cubierto de gloria tikang han surat nga iya ginpadara ngadto han mga namumuno ha iya (hi Presidente Benito Juárez) nga pagsumat ha ira han pagdaog patok han mga Franses.
Kitaa Gihapon[igliwat | edit source]
Reperensya[igliwat | edit source]
- "Zaragoza, Ignacio Seguín". The Handbook of Texas Online. Ginkuha dida han Hulyo 1, 2005.


text:
Bataan
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Bataan usa nga lalawigan o probinsya han Pilipinas nga naglalakip han bug-os nga Peninsula han Bataan ha Luzon. An lalawigan lakip han Butnga nga Luzon nga rehiyon. An kapital han Bataan amo an Syudad han Balanga ngan ginsasapitan ini han mga lalawigan han Zambales ngan Pampanga ha amihanan. An peninsula naatubang han Dagat Tsina Salatan ha katundan ngan nagtatak-op han Bahia han Manila, ha sidlangan.
An Pakig-away ha Bataan kilalado ha kaagi ngan kasaysayan nga usa han mga kataposan nga pag-ato han Amerikano ngan Pilipino nga mga sundalo ugsa hira napirde han mga Hapon nga mga puwersa dida han Gyera Pankalibotan II. Ginngaran an Bataan Death March (Pagbaktas hin Kamatayan han Bataan) tikang hini nga lalawigan nga diin nagtikang ini nga pagpabaktas.
Politikal[igliwat | edit source]
An Bataan ginbahin ngadto hin napulo kag usa (11) nga mga bungto ngan usa (1) nga syudad.
Syudad[igliwat | edit source]
Mga Bungto[igliwat | edit source]
Pisikal[igliwat | edit source]
An Peninsula han Bataan usa nga bato-on nga pagpahalaba han Kabugkiran Zambales, ha Luzon ha Pilipinas. Amo ini an nagbubulag han Bahia han Manila tikang han Dagat Tsina Salatan. Dinhe nga peninsula an Bukid Natib (1,253 ka metro) ha amihanan ngan han Kabugkiran Mariveles ha salatan, nga naglalakip han Bukid Samat, nga diin nahamutang an tigaman hin kasaysayan para han Bataan Death March (Pagbaktas hin Kamatayan han Bataan).
Mga Sumpay ha Gawas[igliwat | edit source]
- Bataan photos and Death March route
- Bataan Photo Gallery
- Community Info
- United Abukenos Worldwide
- Bataan USA
- Discover Bataan Peninsula


text:
Shariff Kabunsuan
An Shariff Kabunsuan usa nga kasanhi nga lalawigan han Pilipinas, ginhimo tikang han napulo nga mga bungto nga amo an syahan nga distrito han lalawigan han Maguindanao. Amo ini an magigin ika-80 nga lalawigan ngan an ika-unom ha Autonomo nga Rehiyon ha Muslim Mindanao. Amo ini an syahan nga probinsya nga diri ginhimo han Kongreso, kay ginhimo ini pinaagi han paggamit han mga gahom han Republic Act No. 6734, an balaod nga naghimo han ARMM.
An mga botante han karuhaan kag siyam (29) nga mga bungto han Maguindanao nag-aproba han kahimo han probinsya. Han mga labaw hin 500,000 nga rehistrado nga mga botante, 285,372 nag-uyon han paghimo han lalawigan han Shariff Kabunsuan. Mga 8,802 la an nagbotos patok hini.
Kondi gindeklara nga diri legal han Korte Suprema an kahimo hini dida han 2008.
Pagbahinbahin ha Politika[igliwat | edit source]
An Shariff Kabunsuan nahabug-os hin napulo (10) nga mga bungto:
Ngaran[igliwat | edit source]
Ginngaranan an probinsya tikang hin Arabo-Malay nga Islamico nga paragwali nga nagdara han relihiyon nga Islam ha Butnga nga Mindanao han ika-14 nga siglo.


text:
Datu Blah T. Sinsuat
An Datu Blah T. Sinsuat usa nga bungto ha lalawigan han Maguindanao ha Mindanao ha Pilipinas. Han una, kabahin ini han bungto han Upi nga api han una han lalawigan han Maguindanao. An Datu Blah T. Sinsuat nahimo nga bag-o nga bungto han lalawigan han Maguindanao katapos hin plebisito dida han Septyembre 16, 2006 ngan ha ilarom han Muslim Mindanao Act No. 198 han ARMM. Mga kap-atan kag duha (42) ka adlaw in naglabay, dida han Oktubre 28, an bungto nahimo nga bag-o nga bungto han bag-o nga nahimo nga ika-80 nga lalawigan han Pilipinas nga amo an lalawigan han Shariff Kabunsuan, pinaagi han Republic Act No. 9054 pinaagi han ispisyal nga mga gahom administratibo han Asamblea Rehiyonal han ARMM. Ini nga republica act tinatawag gihapon nga Expanded ARMM Law.
An bungto ginngaranan ha dungog ni Datu Blah T. Sinsuat, an delegado han Maguindanao ngadto han 1935 nga Constitutional Convention ngan Representante han Nag-uusaan nga Distrito han Cotabato ngadto han Ikaduhan nga Kongreso han Pilipinas.
Kabahin an bungto han lalawigan han Shariff Kabunsuan tikang han Oktubre 2006 tubtob han pag-nulifikar hini han Korte Suprema dida han Hulyo 2008.
Mga Baranggay[igliwat | edit source]
An Datu Blah T. Sinsuat ginbahin ngadto hin napulo kag duha (12) nga mga baranggay.


text:
Finanza
- Mayda impormasyon hini nga artikulo nga aada han Iningles nga bersyon nga angay ighubad ha Winaray
- Mayda impormasyon hini nga artikulo nga aada han Kinatsila nga bersyon nga angay ighubad ha Winaray
An finanza (o pangwarta o panalapi) amo an siyensya nga nangingilabot han padalagan han salapi o kwarta hin mga tawo, mga negosyo o estado. Usa ini nga sanga han ekonomiya nga nag-aaram han pagkuha, ngan pagpatubo, hin usa nga kompanyiya, individuo o hin estado, hin mga fondo nga kinahanglan para hiton mga obhetibo hini ngan han mga kriteryo nga diin gin-gagamit ini ha mga buruhaton. Ha lain nga mga pulong, nag-aaram ini nga siyensya han pagkaiba han pagkuha ngan pagpadukwag hin kwarta ngan hin iba nga mga valor sugad hiton titulo, bonos, ngan iba pa.
Tikang:
An SALAPI/KUWARTA han kalibutan/mga Nasud:
Pinduta Ak


text:
Gasan, Marinduque
An Gasan usa nga ika-upat nga klase nga bungto ha lalawigan han Marinduque ha Pilipinas. Sumala han census han tuig 2000, mayda ini populasyon nga 29,799 ka tawo ha 5,943 nga mga panimalay. An bungto ginsasapitan han kapital han lalawigan nga amo an bungto han Boac, ha amihanan ngan han Buenavista ha timugan o salatan-sidlangan ngan han Estrecho Tablas ha salatan ngan katundan. Amo ini an ikaduha nga pinakama-iha nga bungto ha Marinduque, sundo han Boac. An mga nangungukoy ha Gasan tinatawag nga mga Gaseño.
An Mga Isla han Tres Reyes nga harani han labnasan han Marinduque nahailarom han yakanbalaod han Gasan, ha ilarom han yakanbalaod han Barangay Pinggan hini nga bungto.
Mga baranggay[igliwat | edit source]
An Gasan ginbahin ngadto hin karuhaan kag lima (25) nga mga baranggay.
Mga sumpay ha gawas[igliwat | edit source]
- Opisyal nga websayt han Bungto han Gasan
- Philippine Standard Geographic Code
- 2000 Philippine Census Information


text: 1Tikang han usa nga Tigurang han singbahan— Ngadto han minahal nga Ginang ngan han iya mga anak nga akon hinihigugma hin tinuod, ngan hinihigugma liwat han ngatanan nga nakilala han kamatuoran, 2kay magpapabilin ha aton an kamatuoran ngan mag-uupod ha aton ha kadayonan. 3Tagan unta kita han Dyos nga Amay ngan ni Jesu-Cristo nga anak han Amay, han grasya, kalooy, ngan kamurayaw ngan maaton unta ini dida han kamatuoran ug gugma. 4Dako an akon kalipay han paghibaro ko nga nag-uokoy dida han kamatuoran an pira han imo mga anak, sugad han iginsugo ha aton han Amay. 5Sanglit, hinigugma ko nga Ginang, nangangamuyo ako ha imo nga maghigugmaay kita ngatanan. Diri ini bag-o nga sugo nga akon ginsusurat ha imo; kundi dinhe na ini ha aton tikang pa ha tinikangan. 6Amo ini an sugo nga akon hinnanabihan nga kinahanglan magmasinugtanon kita han mga sugo han Dyos. Amo ini an sugo, sugad han iyo ngatanan hinbatian tikang pa ha tinikangan: kinahanglan maghigugmaay kamo ha iyo kinabuhi. 7Nakaluob na han bug-os nga kalibutan in damo nga mga buwaon nga magturutdo nga diri nagtutug-an nga hi Jesu-Cristo nahimo nga tawo ngan kinmanhi ha kalibutan. Malimbong ngan kaaway ni Cristo in sugad nga tawo. 8Sanglit pagbantay kamo basi diri mawara ha iyo an iyo ginkabudlayan, kundi makarawat niyo an bug-os nga balos ha iyo. 9An Dyos waray dida han tawo nga diri nagsusunod han pagturon-an ni Cristo, kundi nagsosobra hin pagtutdo hini nga pagturon-an. Kundi an Amay ngan an Anak aada ha iya nga nasunod han pagturon-an ni Cristo. 10Sanglit kon may makada ha iyo, nga diri magtutdo hini nga pagturon-an, ayaw hiya karawata ha iyo balay; ayaw ngani paghatag ha iya hin katahoran. 11Kay an maghatag ha iya hin katalahoran, nahihimo nga kabulig han iya magraot nga mga buhat. 12Damo pa unta an akon isurumat ha iyo, kundi gabay ko ini diri ipaagi hin pagsurat, lugod naglalaom ako nga makaduaw ngan makaghimangraw ako ha iyo, basi mahingpit an aton kalipay. 13Nangungumosta ha imo an mga anak han imo hinigugma nga bugto nga babaye.


text:
Athanasios Diakos
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Athanasios Diakos (ha Griyego: Aθavάσιoς Aιάkoς) (1788-1821), usa nga Griyego nga kumander militar dida han Griyego nga Gyera hin Independensya ngan usa nga nasodnon nga bayani, natawo ha ngaran nga Athanasios Nikolaos Massavetas (Greek: Aθavάσιoς Nιkόλaoς MaσσaBέtaς) dida han barrio han Ano Mousounitsa, Phocis.
Hi Diakos nagin importante nga nasodnon nga bayani ngan martir para han nasodnon nga causa han Griyego, ngan hiya an sentro hin makusog nga mito nasyonalista dida han Gyera hin Independensya mismo ngan ha urhe nga panahon.


text:
Práxedes Mateo Sagasta
Hi Práxedes Mateo Sagasta Escolar (1825-1903) natawo han Hulyo 21, 1825 ha Torrecilla de Cameros ngan namatay han Enero 5, 1903 ha Madrid. Hiya in politiko espanyol nga presidente han gobyerno hin walo ka mga okasyon dida han mga tuig tikang han 1870 tubtob 1902. Kilalado hiya nga mayda maupay nga talento ha pagyakan.
Komo myembro han partido progresibo samtang istudyante hiya ha Iskwelahan Inhenyeriya han Madrid han 1848, hiya la dida han iskwelahan nga dumiri pagpirma hin surat nga nasuporta kan Reyna Isabel II. Katapos han iya pag-aram, nagin aktibo hiya ha gobyerno.
Hi Sagasta nagsirbe dida han Cortes Espanyol han mga tuig tikang han 1854-1857 ngan 1858-1863. Han 1866 nag-exilo hiya ngadto ha Francia katapos hin waray magmalinamposon nga kudeta, ngan inmuli ha Espanya han 1868 agod umapi han gobyerno probisyonal nga ginhimo katapos han 1868 nga Rebolusyon Espanyola.
Hi Sagasta amo an Primer Ministro han Espanya dida han Gyera Espanyol-Amerikano han 1898, ngan durante han panahon nga an Espanya nawad-an han mga nahabilin nga kolonya hini. An mga kaaway ha politika ni Sagasta naglantaw han iya buhat nga pantraydor han Espanya ngan hiya an ginbasol han kapirde dida han gyera ngan han kawad-an han mga isla nga teritoryo katapos han Tratado ha Paris han 1898.


text:
Themistokles
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Themistokles (ha Griyego: Θeuισtokλῆς; ha Linatin: Themistocles; ha Kinatsila: Temístocles; c. 524–459 UkK[1]) usa nga namuno dida han Atenanhon nga demokrasya dida han Persyano nga mga Gyera. Nagpabor hiya han pagpadukwag han puwersa kadagatan agod maatubang an peligro tikang ha Persya ngan ginkombinse niya an mga Ateniense nga iggasto an sobra nga ganansya nga nahalin han ira mga mina hin salapi ha paghimo hin mga bag-o nga mga sakayan - an Atenianhon nga puwersa panagat nagdamo tikang hin 70 ngadto hin 200 ka mga barko.
Hi Themistokles anak ni Neocles, usa nga Atenianhon nga diri kilalado ngan igo-igo an pagpakabuhi, an iya nanay usa nga taga-Caria o kondi man usa nga Thracian, o Abrotonum ha pira nga mga sumat. Diri gud damo it nahisabtan han mga panahon han syahan nga bahin han iya kinabuhi, pero damo nga mga manunurat an nagsurat han mito nga istorya nga maraot an batasan niya han bata pa hiya ngan ginbiyaan hiya han iya amay (e.g. Libanius Declamasyon 9 ngan 10; Aelian; Cornelius Nepos "Themistocles"). Posible hi Themistokes amo an strategos han iya tribo didto ha Marathon ngan ginsisiring nga naawa daw hiya han mga pagdaog ni Miltiades, ngan nagyinakan hiya ha iya kalugaringon, "Diri ak ginpapakaturog hit daog ni Miltiades" (ha Griyego: Oὐk ἐᾷ ue kaθeύδeιv tὸ toῦ Mιλtιάδou tpόπaιov).
Hi Themistokles amo an namuno han puwersa panagat han mga Griyego dida han Pag-awayan ha Atemisium ngan dida han Pag-awayan ha Salamis. Didto ha Salamis niya ginpirde an mga Persyano.
Ha popular nga kultura[igliwat | edit source]
- Dida han salida nga The 300 Spartans (1962), an nagkapot han papel ni Themistokles amo an aktor nga hi Ralph Richardson
Mga reperensya[igliwat | edit source]
- ↑ Hornblower and Spawforth (1998) s.v. Themistocles. Mga sekondarya nga mga ginkuhaan nagiiba han mga pitsa han katawo ngan kamatay. Iba nga mga pitsa ginhaatag amo an 525/523 - 460 BC.


text:
Pakla
An pakla [1] o katsapa, amo an mga ampibyan nga aada ha orden Anura.
Tipikal sa katsapa na manganak o magbonay sa tubig. Gin pupusa an kanra bonay na nagiging larvae na gintatawag na ulo-ulo. May'ada ini na ulo-ulo ukig ngan hasang. May'ada na pipira na katsapa na deposito san kanra bonay sa tuna ngan diri na agi sa pagkaulo-ulo.
Mga kasarigan[igliwat | edit source]
- ↑ Abuyen, Tomas A. Diksyunaryo Waray-Waray [Visaya] English-Tagalog. Kalayaan Press Mktg. Ent., Inc. Quezon City. Tuig 2000. ISBN 971-08-6050-X. Pakli Ihap 263.


text:
Iligan
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Syudad han Iligan usa nga syahan nga klase nga syudad han lalawigan o probinsya han Lanao del Norte ha Pilipinas. Amo ini an kasanhi nga kapital han probinsya. Nahamutangan ini mga 800 ka kilometros ha timugan o salatan-sinirangan tikang ha Manila. Sumala han census han tuig 2000, mayda ini populasyon nga 285,061 ka tawo ha 57,179 nga panimalay.
An Syudad han Iligan ginsasapitan ha amihanan han bungto han Lugait, Misamis Oriental, ha salatan han mga bungto han Baloi ngan Linamon han Lanao del Norte, ha sinirangan han mga probinsya han Lanao del Sur ngan Bukidnon, ngan ha katundan han Baybayon han Iligan.
Mga Baranggay[igliwat | edit source]
An Syudad han Iligan ginbahin ngadto hin kap-atan kag upat (44) nga mga baranggay.
Mga Sumpay ha Gawas[igliwat | edit source]
- Ganghaan o Portal han Gobyerno han Syudad han Iligan
- Iligan City Online Travel Guide
- 2000 Philippine Census Information


text:
Patriarka Teodoro II han Alehandriya
- Para han Ortodoxa Copta nga Papa nga amo gihapon an ngaran ngan titulo, kitaa Papa Teodoro II han Alehandriya.
Hi Teodoro (Theodoros) II (ha Griniyego: Θeόδwpoς B΄) o kun ha haruhalaba nga porma Papa ngan Patriarka han Alehandriya ngan tanan nga Afrika Teodoro II; Griniyego: Πάπaς kaι Πatpιάpxnς AλeEavδpeίaς kaι πάσnς Aφpιkής Θeόδwpoς B΄,) nga natawo ha ngaran nga Nikolaos Horeftakis han Nobyembre 25, 1954) amo an yana nga Patriarka Ortodoxa Sinirangan han Alehandriya ngan tanan nga Aprika. Pormal hiya nga gin-istilo nga Iya Divino nga Beatitud an Papa ngan Patriarka han Dako nga Syudad han Alehandriya, Libya, Pentapolis, Ethiopia, Tanan nga Ehipto ngan Tanan nga Afrika, Amay hin mga Amay, Pastor hin mga Pastor, Prelado hin mga Prelado, an Ika-Napulo kag Tulo han mga Apostol ngan Maghuhukom han Ecumene. Hiya gihapon an nangunguna han Singbahan Ortodoxa Sinirangan ha Afrika ngan Madagascar.[1]
Mga kasarigan[igliwat | edit source]
- ↑ AngolaPress - News. www.angolapress-angop.ao. Ginkità dida han 2008-05-12.


text:
Carlos P. Garcia
- Para han bungto nga ginngaran ha dungog han presidente, kitaa iton Pres. Carlos P. Garcia, Bohol.
Hi Carlos Polestico Garcia (Nobyembre 4, 1896–Hunyo 14, 1971) amo an ika-walo nga mangulo o presidente han Pilipinas (1957-1961). An iya administrasyon o pagdumara nakilala tungod han "Filipino First" nga polisiya (Pilipino Syahan nga polisiya) hini, nga nagbutang han interes han katawhan Pilipino labaw han mga langyawanon ngan han namumuno nga partido.
Sulod
Syahan nga bahin han kinabuhi ug an iya karera[igliwat | edit source]
Hi Garcia natawo ha Talibon, Bohol kan Policronio Garcia ngan Ambrosia Polistico (ini hira nga duha mga taga-Bangued, Abra). Nagtubo hiya upod ha politika, nga an iya amay nagsirbe komo alkalde han bungto hin upat ka panahon hin serbisyo.
Hi Garcia nagkuha han iya primarya nga pag-aram dida ha Talibon, sunod nagkuha hiya han iya sekondarya nga pag-aram ha Cebu Provincial High School. Nagkuha anay hiya hin mga kurso hin balaod ha Silliman University ha Syudad han Dumaguete. Katapos hini nag-aram hiya ha Philippine Law School ngan nakuha niya an iya degree han 1923. Usa hiya han mga labaw nga napulo dida han bar nga examination.
Imbes nga magtrabaho hin balaod dayon, hi Garcia nagtrabaho komo maestro hin duha ka tuig ha Bohol Provincial High School. Nahimo hiya nga sikat tungod han iya mga siday ha Bohol, nga didto hiya nakakuha han iya agnay nga "Prince of Poets" (Prinsipe han mga Bisaya nga Maniniday) ug "Bard from Bohol" (Maniniday tikang ha Bohol).
Nagtikang hiya han iya dalan ha politiko dida han 1925, ngan nagdaog hin pinili-ay para han kongresista nga marepresenta han ika-tulo nga distrito han Bohol. Napili liwat hiya hin dugang nga panahon hin serbisyo, pero nagsirbe hiya tubtob 1931 la nga kon diin nagdalagan hiya para han ka-gobernador han Bohol nga nagdaog. Nagsirbe hiya nga gobernador han lalawigan hin duha ka panahon hin serbisyo. Nagin myembro hiya han Kongreso dida han 1946, ngan na-elihir hiya hin maka-tulo ka beses ha Senado hin maka-tulo nga magsunod nga panahon hin serbisyo tikang 1941 tubtob 1953.
Hi Garcia amo an kapadis ha pinili-ay ni Ramon Magsaysay dida han pinili-ay han pagka-mangulo han 1953. Ginhimo hiya nga Maghirilom han mga Buruhaton ha Langyaw ni Mangulo Ramon Magsaysay, hin upat ka tuig samtang nagsisirbe gihapon hiya komo sugbong-mangulo o bise-presidente.
Pagin-Mangulo[igliwat | edit source]
Hi Garcia nagin mangulo katapos hi Magsaysay namatay han pag-crash hin idro han 1957.
Dida han iya pagdumara, nagbuhat hiya ha pagsunod han Bohlen Serrano Agreement nga naghalipot han plite han mga Base Militar han Estados Unidos tikang hin 99 ka tuig ngadto hin 25 ka tuig ngan iya ginhimo nga ini nga puyde ig-renew katapos hin tagsa lima ka tuig. Hi Garcia liwat an nagbuhat han Filipino First Policy (o Polisiya hin Pilipino Syahan), nga amo ini an nakilal-an ha iya. Inin nga polisiya nagpabor hin mga Pilipino nga mga negosyante imbes nga mga langyawanon nga imbestor. Hi Garcia liwat an nakapagbalhin han retail nga negosyo nga nakaapekto han mga Intsek nga negosyante han nasod.
Katapos han iya panahon-hin-pag-alagad, nagdalagan hiya para hin pagpa-elihir hin otro pero napirde hiya ni Diosdado Macapagal dida han Nobyembre 1961.
Katapos han Pagin-Mangulo[igliwat | edit source]
Katapos han iya waray-magmalinamposon nga paningkamot nga ma-elihir hin otro, hi Garcia nagretiro ha pribado nga kinabuhi, ngan nag-ukoy ha Bohol komo pribado nga bungtohanon.
Han Hunyo 1, 1971, hi Garcia napili nga delegado han 1971 nga Constitutional Convention ngan napili komo mangulo hini. Pero, namatay hiya hin atake ha kasingkasing han Hunyo 14, 1971 ha edad hin setenta y cinco.


text:
Zagreb
An Zagreb amo an kapital nga syudad ha nasod han Kroasya. Sumala han 2006, mayda ini populasyon nga 786,200 (an densidad 1226/km2) ngan populasyon ni metropolitano 1,6 nga usa ka ribo (Syudad han Zagreb, Probinsya han Zagreb ngan Probinsya han Zagorje). An Zagreb mayda napulo kag-pito (17) nga bunto: Brezovica, Črnomerec, Donja Dubrava, Donji Grad, Gornja Dubrava, Gornji Grad-Medveščak, Maksimir, Novi Zagreb-istok, Novi Zagreb-zapad, Peščenica-Žitnjak, Podsljeme, Podsused-Vrapče, Sesvete, Stenjevec, Trešnjevka-jug, Trešnjevka-sjever ngan Trnje.


text:
Jamaica
An Jamaica usa nga isla-nga-nasod han Antillas Mayores, nga 234 ka km (145 ka mi) hin kahalaba ngan mga 80 ka kilometro (50 ka milya) hin kahaluag nga nahamutang ha Dagat Caribe. Ini mga 145 ka kilometro (90 ka milya) ha salatan tikang ha Cuba, ngan 190 ka kilometro (120 ka milya) tikang han isla han La Espanyola (La Española) o Hispaniola, nga diin an Haiti ngan an Republika Dominicana nahamutang. An mga lumad o tuminongnong nga mga nayakan-hin-Arawakan nga Taíno nga nmga molupyo nagngaran han isla nga Xaymaca, nga nangangahulogan nga "Tuna hin Kahoy ngan Tubig", o "Tuna hin mga Burabod". Usa ini nga kasanhi nga gintatag-iyahan han Espanya nga an ngaran Santiago, nga nagin kolonya han Jamaica han Korona han Britanya. Ini amo an ikatulo nga gidamoi hin tawo nga nasod nga nayakan hin Iningles ha Amihanan nga Amerika sunod han Estados Unidos ngan Kanada. Nagpapabilin ini nga ginhadi-an han Mankomunidad.
An Kingston amo an kapital han Jamaica.
Mga parokya[igliwat | edit source]
An Jamaica ginbahin ngadto hin napulo kag upat (14) nga mga parokya (Iningles parish), nga gintitirok ngadto hin tulo nga mga kondado ha kaagi nga waray panginlabot ha pagdumara.


text:
Cisalpino
An Cisalpino usa nga hataas-in-kalaksi nga tren nga nagsusumpay hiton mga syudad han Stuttgart, Basel, Ginebra (Geneva), Zürich, Milano, Venesya (Venice), and Florensya (Florence).
An nakiling nga tren (kilalado ha informal nga pagtawag nga "Pendolino"), an Italiano nga ETR 470, nahatag hin komportable ngan makalsi nga pagsumpay ha mga nasod han Italya, Suiza, ngan Alemanya.
An Cisalpino ginpapadalagan hin duha nga linea o ruta:
An tren mayda duha nga class. Ha first class, mayda mga saksakan para hin koryente. An Cisalpino mayda dining car o carro nga kon diin an mga tawo nangangaon. Iton pag-reserba hin pwesto ginrerekomenda. Ha mga biyahe ha langyaw o international trip, mayda surcharge nga ginbabayad, upod han pagreserba. Diri puyde igkarga an mga bisikleta.
An Cisalpino gindudumara han Cisalpino AG nga iton headquarters ini adto ha Bern. Iton pag-ayad ngan pagmentena hiton mga tren ginbubuhat ha Milano han Italyano nga railway operator Trenitalia. Iton mga tren ginseserbisyoan hin mga tawo tikang ha Trenitalia, pati gihapon han Swiss nga (Swiss Federal Railways) ug han mga Aleman nga mga operator (Deutsche Bahn), samtang an pag-cater gindudumara han Italyano nga kompanyiya Cremonini S.p.A han Roma. It pamaligya hin ticket ginbubuhat han mga tulo nga mga operator ngan mga ahensya hin biyahe.


text:
Pahang
An Pahang (ha Jawi: ڨهڠ) amo an ikatulo nga gidako-i nga negeri o estado ha Malaysia, sunod han Sarawak ngan Sabah, nga na-okupa han cuenca hidrografika o river basin han Salog han Pahang. Ginsasapitan ini ha amihanan han Kelantan. Ha katundan mabibilngan an mga estado han Perak, Selangor ngan Negeri Sembilan, ha salatan an Johor ngan ha sinirangan an Terengganu ngan an Dagat Salatan nga Tsina.
An kapital han negeri amo an Kuantan, ngan an lingkoranan-nga-hadi-anon ha Pekan. Mga iba nga mga importante nga bungto amo an Jerantut, Kuala Lipis, Temerloh ngan an mga mukidbukid nga mga resort han Genting Highlands, Cameron Highlands, Bukit Tinggi ngan Mukidbukid Fraser.
An Arabo nga pahidungog nga ngaran amo an Darul Makmur ("Puy-anan hin Paghupoy").
An etniko nga komposisyon mga 1,000,000 nga mga Malay ngan Bumiputra, mga 233,000 nga mga Intsik, mga 68,500 nga Indio 13,700 nga iba ngan 68,000 nga mga diri-bungtohanon.


text:
Talisay, Sugbo
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Syudad han Talisay usa nga ikatulo nga klase nga syudad ha lalawigan o probinsya han Sugbo ha Butnga nga Kabisay-an nga rehiyon han Kabisay-an ha Pilipinas. Sumala han census han tuig 2000, mayda ini populasyon nga 148,110 ka tawo ha 28,751 nga mga panimalay.
Kilalado an Talisay tungod han "Inasal Baboy" dinhe. An ngaran nga Talisay ginkuha tikang han 'Mantalisay' nga kahoy nga damo dida han syudad. Ini nga syudad pan-urukyan ngan pannegosyo. An Syudad han Talisay kabahin han metropolitano nga kahaluag han Metro Cebu.
Mga Baranggay[igliwat | edit source]
An Syudad han Talisay ginbahin ngadto hin karuhaan kag duha (22) nga mga baranggay.
Kitaa Gihapon[igliwat | edit source]
Mga Sumpay ha Gawas[igliwat | edit source]
- Philippine Standard Geographic Code
- 2000 Philippine Census Information
- Opisyal nga Websayt han Syudad han Talisay ha Sugbo


text:
Pixinguinha
Hi Alfredo da Rocha Viana Filho, nga kilalado ha ngaran nga Pixinguinha (1898-1973) usa nga Choro nga kompositor, tig-arreglo hin musika, flautista ngan saxofonista nga natawo ha Rio de Janeiro. Pinaagi han surundon han mga nanguna nga choro nga kompositor han ika-19 nga siglo ngan han Afro-Brasilenyo nga tradisyon, hi Pixinguinha nagpagawas han pinaka-importante nga obra ha choro ha yana. Iya ginbandilyo an choro nga usa nga genre ha musika, ngan gintagaan niya ini hin personalidad ngan identidad. Upod han mga sikat nga iya sinurat an Carinhoso ngan 1 X 0 (Um a Zero).
Sumpay ha Gawas[igliwat | edit source]
- Halipot nga biyograpiya ni Pixinguinha (ha Portugues)


text:
Globe Theatre
An Globe Theatre in anay tyatro ha London nga nahisumpay kan William Shakespeare. Ini in gintukod ha 1599 han kompnaya ni Shakespeare, an Lord Chamberlain's Men, ngan naruba ha sunog han 29 Hunyo 1613. An ikaduha nga Globe Theatre in gintukod ka kapareho nga lugar han Hunyo 1614, ngan nagsira ha 1642. An panibag-o nga pagtukod han the Globe, nga ginngaranan Shakespeare's Globe. in nag-abre ha 1997, nga may-ginbabanabanahan nga 750 piye (230 m) tikang ha lugar han orihinal nga tyatro.


text:
Perú
An Peru (ha Kinatsila ngan pormal nga Winaray; Perú; ha Quechua ngan Aymara: Piruw) nga an opisyal nga pagtawag Republika han Peru (ha Kinatsila: República del Perú) usa nga nasod ha katundan nga Salatan nga Amerika. An syudad han Lima an kapital han nasod. Ginsasapitan ini ha amihanan han Ecuador ngan Colombia, han Brasil ha sidlangan, han Bolivia ha timugan, han Chile ha salatan, ngan han Kalawdan Pacifico ha katundan. Mayda ini komplehado nga heyograpiya tikang han kahitasan han Cordillera de los Andes ngan han mga sulog han Pacífico, nga nagdangat hin mga klima ngan kiritaon nga magdirudilain sugad han desierto nga mga dapit, an mga kahitas-an han Andes o an selva tropical han katubigan amazónica, nga naghahatag han nasod hin teritoryo nga dako hin pagkadirudilain hin mga natural nga katig-ayunan.
An teritoryo Peruano amo an lugar han Norte Chico mga sibilisasyon, usa han gima-ihai ha kalibutan, ngan han Imperyo Inca, an gidako-i nga estado ha Pre-Columbina nga Amerika. An Imperyo Espanyol nagsakop han rehiyon dida han ika-16 nga siglo ngan an nagtukod hin virreinato, nga naglakip han kadam-an han mga kolonya Espanyola ha Salatan nga Amerika. Katapos han pagkaada hin independensya dida han 1821, an Peru nagkaada hin mga panahon hin kasamokan ha politika ngan ha finansya pati gihapon hin mga panahon hin estabilidad ngan pagdukwag han ekonomiya.
An populasyon han Peru gin-estimar nga 28 ka milyon ngan ini multi-etniko nga naglalakip hin mga Tuminongnong o Lumad, mga Europeo hin katulinan, mga Asyan ngbp. Bisan man kon Kinatsila an opisyal nga yinaknan, damo nga mga tawo nayakan hin Quechua, Aymara o iba pa nga mga lumadnon nga mga yinaknan.
Sulod
Administratibo nga pagbahinbahin[igliwat | edit source]
An Peru ginbahin ngadto hin mga 25 ka rehiyon ngan an probinsya han Lima. An tagsa rehiyon mayda na-elehido nga gobyerno nga mayda mangulo ngan konseho nga nasirbe hin upat-ka-tuig.[1] An mga yana nga rehiyon han Peru amo an mga han una tinatawag nga departamento ngan agsob pa gamiton an daan nga pagtawag kondi an opisyal nga designasyon ha ira mga rehiyon ngan mayda hira mga gobierno regional. Ini kabahin han proseso hin pagdesentralisar ngan pagrehiyonalisar han Peru.
An mga gobyerno rehiyonal naplano han pagpadukwag han rehiyon, nagbubuhat hin mga proyekto hin public investment ngan nagpapanguna hin mga buruhaton ha ekonomya ngan nagdudumara han tinatag-iyahan han publiko.[2] An probinsya han Lima gindudumara hin konseho hin syudad.[3]


text:
Louis, Grand Condé
Hi Louis de Bourbon, Prinsipe han Condé (puyde liwat Luís han Borbón, Prinsipe han Conde; Kinatsila ngan daan nga Winaray: Luís de Borbón) (8 han Septyembre 1621 – 11 han Disyembre 1686) usa nga Franses nga heneral ngan amo an gisikati nga representante han Condé nga sanga han Panimalay han Bourbon. Ugsa han kamatay han iya amay dida han 1646, gintawag hiya nga Duc d'Enghien (Duke han Enghien). Tungod han iya kakarit ha militar kilalado hiya nga le Grand Condé (An Harangdon nga Condé).


text:
Iba
An Iba usa nga ikatulo nga klase nga bungto ha lalawigan han Zambales, Pilipinas. Amo ini an kapital nga bungto han Zambales. Sumala han census han tuig 2000, mayda ini populasyon nga 34,678 ka tawo ha 7,260 nga mga panimalay.
An Iba amo an lugar nga natawhan han kasanhi nga Presidente han Pilipinas nga hi Ramon Magsaysay.
Mga baranggay[igliwat | edit source]
An Iba ginbahin ngadto hin napulo kag upat (14) nga mga baranggay.
- Amungan
- Bangantalinga
- Dirita-Baloguen
- Lipay-Dingin-Panibuatan
- Palanginan (Palanginan-Tambak)
- San Agustin
- Santa Barbara
- Santo Rosario
- Zone 1 Pob. (Libaba)
- Zone 2 Pob. (Aypa)
- Zone 3 Pob. (Botlay)
- Zone 4 Pob. (Sagapan)
- Zone 5 Pob. (Bano)
- Zone 6 Pob. (Baytan)


text:
Megawati Sukarnoputri
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Diah Permata Megawati Setiawati Sukarnoputri (bulig·info) [1] (natawo 23 Enero 1947), nga kilalado gihapon ha halipot nga Megawati, amo in Indones nga politiko, ngan manguna han partido nga oposisyon nga PDI-P. Nag-alagad hiya nga Mangulo han Indonesia tikang han 23 han Hulyo 2001 tubtob 20 han Oktubre 2004 ngan amo hiya an syahan nga Mangulo nga babaye han nasod. Hiya gihapon an syahan nga Indones nga manguna nga natawo katapos han independensya. Hi Megawati amo an anak nga babaye ni Sukarno, an syahan nga mangulo han Indonesia.
Katapos hin pag-alagad nga Sugbong-Mangulo ha ilarom ni Abdurrahman Wahid, nagin Mangulo hi Megawati han katanggal ni Wahid tikang ha paglingkod dida han 2001. Nagdalagan hiya para hin pagreelihir dida han 2004 nga pinili-ay hin mangulo, kundi nalupig hiya ni Susilo Bambang Yudhoyono han ikaduha nga bwelta.
Etimolohiya han "Megawati Sukarnoputri"[igliwat | edit source]
An ngaran nga Sukarnoputri nangangahulogan nga "anak nga babaye ni Sukarno" ngan diri ini apelyido: an mga Jawa o Javanes agsob nga waray apelyido. An tawag là ha iya 'Megawati' (o 'Mega') nga ginkuhà tikang han Sanskrit nga pulong nga meghavatī = "hiya nga mayda dampog (o dág-om o panganod)", i.e. usa nga dág-om o panganod, kay nag-iinuran han katawo niya. Hi Biju Patnaik, nga usa nga Indyahanon ng manguna nagngaran ha hiya ha paghangyo ni Sukarno.[2]
Mga kasarigan[igliwat | edit source]
- ↑ Ha nahig-araan nga kasurat ha Inindones, an iya ngaran ginsusurat nga Dyah Permata Megawati Setyawati Soekarnoputri.
- ↑ Yakan ni Indyahanon nga Mangulo R K Narayanan ha pasidungog kan Megawati Sukarnoputri


text:
Tumbaga
An tumbaga amo an elemento kimikal nga may ihap atomika nga 29. An tigaman hini amo an agi nga Cu.
Alloy[igliwat | edit source]
Daramo an alloy san tumbaga o copper, ngan daramo liwat an pinaggagamitan. Brass an alloy san copper ngan ''zinc''. Bronse naman an 10% copper ngan tin o lata. An alloy san copper ngan aluminum gintatawag na aluminium bronze. Sayo an importante na sangkap an copper sa alahas kaupod an silver ngan bulawan. An carat solder na may'ada copper ginagamit sa pagtagaalahas pagliwat san kulay, katig'a ngan melting point san alloy.[1]
An alloy san copper ngan nickel gintatawag na cupronickel,ngan ginagamit sa paghimo sinsilyo.
mga kasarigan[igliwat | edit source]
- ↑ Gold Jewellery Alloys. World Gold Council. Ginkità dida han 2009-06-06.


text:
Provincia de Valladolid
- Mayda impormasyon hini nga artikulo nga aada han Kinatsila nga bersyon nga angay ighubad ha Winaray
An Valladolid usa nga probinsya ha katundan nga Espanya, ha butnga nga bahin han komunidad autonoma han Castilla y León. Ginsasapitan ini han mga probinsya han Zamora, León, Palencia, Burgos, Segovia, Ávila, ngan Salamanca.
Han populasyon hini nga 501,157 (2002), mga duha ka ika-tulo nga bahin nangungukoy didto han kapital ngan Valladolid, nga amo gihapon an kapital han komunidad autonoma. Mayda 225 ka munisipyo an probinsya, ngan labaw hin ikatulo nga bahin hini mga baranggay hin diri maabot hin 200 ka tawo.
Mga Comarca han Valladolid[igliwat | edit source]
- Tierra del Vino
- Tierra del Pan
- Tierra de Campos
- Tierra de Pinares
- Campo de Peñafiel
- Campiña del Pisuerga
- Páramos del Esgueva.
Kitaa gihapon[igliwat | edit source]


text:
Guarda (distrito)
An Distrito han Guarda (Pinortuges nga pagluwas: [ˈɡwaɾdɐ]) nahamutang ha Centro nga Rehiyon han Portugal, gawas la han Vila Nova de Foz Côa, nga nahamutang ha Norte nga Rehiyon. An ulohan han distrito ngan an syudad nga gidamo-i hin tawo amo an Guarda.
An distrito mayda napulo kag (14) nga mga munisipyo:
- Aguiar da Beira [bungto]
- Almeida [bungto]
- Celorico da Beira [bungto]
- Figueira de Castelo Rodrigo [bungto]
- Fornos de Algodres [bungto]
- Gouveia [syudad]
- Guarda [nangunguna nga syudad/distrito ngan Beiras kapital; lingkoranan han diosesis]
- Manteigas [bungto]
- Mêda [syudad]
- Pinhel [syudad ha kaagi/hadto nga diosesis]
- Sabugal [syudad]
- Seia [syudad]
- Trancoso [syudad]
- Vila Nova de Foz Côa (kilalado gihapon nga Foz Côa) [syudad]
Mga ubos-nga-rehiyon nga upod han Distrito han Guarda[igliwat | edit source]
Beira Interior Norte, Serra da Estrela, Douro ngan Dão-Lafões.
Heyograpiya[igliwat | edit source]
An dako nga mga kabugkiran amo an Serra da Estrela ngan Serra da Marofa. An mga importante nga mga salog amo an Mondego, Côa, ngan Douro.


text:
phim han quoc ngan tap Phim online
Xem thêm: Video phim han quoc ngan tap
Page: 1 in total pages: 0 Pages
Page: 1 in total pages: 0 Pages
Related: Phim phim han quoc ngan tap full hd , high quality Phim phim han quoc ngan tap, Phim phim han quoc ngan tap vtv, Phim phim han quoc ngan tap tron bo xem phim online, Phim phim han quoc ngan tap phim truyen hinh series moi nhat, lastest Phim phim han quoc ngan tap sctv, vtc Phim phim han quoc ngan tap phim viet, Phim phim han quoc ngan tap bibi cartoon network, Phim phim han quoc ngan tap disney channel, hbo Phim phim han quoc ngan tap, starmovie Phim phim han quoc ngan tap, sexy Phim phim han quoc ngan tap, Phim phim han quoc ngan tap dien vien, Phim phim han quoc ngan tap dao dien, Phim phim han quoc ngan tap director, Phim phim han quoc ngan tap hollywood, Phim phim han quoc ngan tap bollywood, Phim phim han quoc ngan tap kinh dien phim hay, trailer Phim phim han quoc ngan tap official, phim chieu rap Phim phim han quoc ngan tap, phim bo Phim phim han quoc ngan tap, Phim phim han quoc ngan tap vietsub, Phim phim han quoc ngan tap phu de, new episode Phim phim han quoc ngan tap dvd, 720 Phim phim han quoc ngan tap youtube vimeo veoh youku clipvn zing, Phim phim han quoc ngan tap rapidshare mediafire hotfile, Phim phim han quoc ngan tap watch movie online, Phim phim han quoc ngan tap full film download, Phim phim han quoc ngan tap rar Zip password mediafire , Phim phim han quoc ngan tap phim truong, Phim phim han quoc ngan tap Crack serial keygen cd key
Thể loại Phim
- Playlist mode is available, You can add video, mp3 to playlist (not require Login)!
Enjoy your Playlist!
Tạo Album LiketBook
Đọc Truyện online


text:
Dauis
An Dauis usa nga 4th class nga bungto ha lalawigan o probinsya han Bohol ha Butnga nga Kabisay-an nga rehiyon ha Kabisay-an ha Pilipinas. Nahamutangan ini ha sinirangan ug amihanan nga dapit han isla han Panglao. Sumala han 2000 nga census, mayda ini populasyon nga 26,415 ka tawo ha 2,669 nga panimalay.
Mga Barangggay[igliwat | edit source]
An Dauis mayda napulo kag duha (12) nga baranggay.
- Biking
- Bingag
- San Isidro (Canlongon)
- Catarman
- Dao
- Mayacabac
- Poblacion
- Songculan
- Tabalong
- Tinago
- Totolan
- Mariveles


text: 1Tungod hini, ako, hi Pablo nga binilanggo tungod kan Cristo Jesus para ha iyo nga mga Hentil nag-aampo ngadto han Dyos. 2Waray ruhaduha nga hinbatian na niyo nga an Dyos pinaagi han iya grasya, naghatag ha akon hini nga buruhaton para han iyo kaupayan. 3Iginpadayag han Dyos an iya tinago nga pagburot-an ngan iginpahibaro niya ha akon. (Nagsurat ako hin halipot hiunong hini, 4ngan kon iyo basahon an akon ginsurat, hibabaroan niyo an akon hinsabotan mahitungod han tinago mahitungod kan Cristo.) 5Han naglabay nga mga panahon waray pagsumati an mga tawo hini nga tinago, kundi iginpadayag na yana han Dyos ngadto han iya baraan nga mga apostoles ngan mga manaragna pinaagi han Espiritu. 6Amo ini an tinago: pinaagi han Maupay nga Sumat may bahin na an mga Hentil, kaupod han mga Judiyo, han mga kaupayan han Dyos; mga kaapi na hira han usa la nga lawas, ngan naangbit na hira han iginsaad han Dyos pinaagi kan Cristo Jesus. 7Ginhimo ako nga surugoon han Maupay nga Sumat tungod han kanan Dyos talagsaon nga hatag, nga iginhatag niya ha akon pinaagi han iya gahom. 8Uruubos pa ako han giuubosi han ngatanan nga mga tawo han Dyos; kundi iginhatag ha akon han Dyos ini nga talagsaon nga higayon hin pagdara ngadto han mga Hentil han Maupay nga Sumat mahitungod han diri maiihap nga mga manggad ni Cristo, 9ngan pagpakita ha ngatanan nga mga tawo kon uunanhon hin katuman an tinago nga pagburot-an han Dyos. Han naglabay nga mga panahon waray ini nga tinago ipadayag han Dyos nga Magburuhat han ngatanan nga mga butang, 10basi yana nga panahon, pinaagi han singbahan, hibaroan unta han langitnon nga mga punoan ngan mga kagamhanan ha langit an kinaadman han Dyos, ha magkalainlain niya nga mga paagi. 11Ginbuhat ini han Dyos sumala han iya dayon nga panuyo, nga iya nahimo pinaagi kan Cristo Jesus nga aton Ginoo. 12Ha pakig-usa ha iya, ngan pinaagi han aton pagsarig ha iya, may-ada na kita kagawasan hin pagdangop ha atubangan han Dyos upod an bug-os nga pagtapod. 13Sanglit nahangyo ako ha iyo nga diri kamo magturaw tungod nga nag-aantos ako para ha iyo; para ha iyo kaupayan ini ngatanan. 14Sanglit tungod hini, naluhod ako ha atubangan han Amay, 15nga amo an nahatag han matuod nga ngaran ha tagsa nga panimalay ha langit ngan ha tuna. 16Ginhahangyo ko an Dyos tungod han damo nga grasya, nga tagan kamo hin gahom pinaagi han iya Espiritu hin pagparig-on han iyo espirituhanon nga kinabuhi, 17ngan mag-ukoy hi Cristo dida ha iyo mga kasingkasing pinaagi hin pagtoo. Nag-aampo ako nga an gugma an maghadi han iyo kinabuhi 18basi kaupod an ngatanan nga mga tawo han Dyos, makaangkon kamo han gahom hin pagsabot kon ano an kahiluag, kahilaba, kahitaas, nga kahilarom han gugma ni Cristo. 19Tinuod, hibaroan unta niyo an iya gugma—bisan kon diri hingpit an iyo paghibaro—nga tungod hini mapuno kamo han hingpit nga kabug-osan han pagka Dyos. 20Dayawon an Dyos kanay gahom aanhi ha aton ngan angay makahatag hin labaw pa han aton inaaro ug ginhuhunahuna; 21dayawon ta hiya dida ha singbahan ug dida kan Cristo tubtob ha katubtoban. Matuman kunta.


text:
Wikispecies
Iton Wikispecies in nakabase-ha-wiki nga aada-ha-linya nga proyekto nga suportado han Wikimedia Foundation. May panuyuan hini nga makahimo hin komprehensibo nga gawasnon nga sulod han taramdan han ngatanan nga species ngan nakadirekta ha mga syentipiko, imbes ha pankasahiran nga publiko. Jimmy Wales—chairman emeritus han Wikimedia Foundation— in nagsering nga an mga magliriwat in diri kinahanglan mag-fax han ira grado akademiko, pero an mga igsusumite in kinahanglan makapasar ha kakutihan han mga teknikal nga magbarasa. An Wikispecies in nagpapailarom han GNU Free Documentation License ngan CC-BY-SA 3.0.
Ha pagtikang han Septyembre 2004, nga an mga biyolohista palibot han kalibutan ginimbitaran nga inmamot, an proyekto in tinmubo hin framework nga naglalakip han Linnaean taxonomy, nga may mga sumpay ha artikulo han Wikipedia han tagsa species han Abril 2005.


text:
Tanauan, Batangas
An Syudad han Tanauan usa nga ikatulo nga klase nga syudad ha lalawigan han Batangas, ha Pilipinas. Sumala han census han tuig 2000, mayda ini populasyon nga 117,539 ka tawo ha 21,912 nga mga panimalay.
Mga baranggay[igliwat | edit source]
An Syudad han Tanauan ginbahin ngadto hin kap-atan kag walo (48) nga mga baranggay.
Mga kilalado nga tawo[igliwat | edit source]
An rebolusyonaryo nga maghuhunahuna nga hi Apolinario Mabini natawo dinhe nga bungto. Pati gihapon an Presidente nga hi José P. Laurel.
Mga sumpay ha gawas[igliwat | edit source]
- Opisyal nga websayt han Syudad han Tanauan
- Philippine Standard Geographic Code
- 2000 Philippine Census Information


text:
Tudela, Misamis Occidental
An Tudela iusa nga ika-upat nga klase nga bungto ha lalawigan o probinsya han Misamis Occidental ha Pilipinas. Sumala han census han tuig 2000, mayda ini populasyon nga 23,047 ka tawo ha 4,617 nga panimalay.
Mga Kiritaon[igliwat | edit source]
Kilalado an Tudela tungod han Binalbal Festival (nga baga sugad hin dako nga Halloween costume party, nga diin damo nga mga nagkakarisyo nga nagsusul-ot hin mga magpakaharadlok nga mga panapton) nga ginbubuhat ha tagsa Adlaw han Bag-o nga Tuig hiton Enero 1. Harani han katubtoban o linea han Tudela ngan Sinacaban, an harani nga bungto ha amihanan, amo an mahusay ngan sikat nga kiritaon nga eco-turismo nga Misamis Occidental Aquamarine Park, kilalado nga sanctuary para hin mga dolphin (ngan iba pa nga mga endangered nga mga kahayupan ha dagat) ha Isla han Moapy, nga diez-minutos nga biyahe ha sakayan tikang han iba nga mga kiritaon nga nahamutang ha mga mangrove han Baranggay Tigdok han Tudela ngan Baranggay Libertad Bajo han Sinacaban, - usa nga wildlife park nga nagsisirbe komo sanctuary para han iba nga mga hayop sugad han Pilipinhon nga agila ngan han tarsier nga mabibilngan ha mga kagurangan han harani nga Bukid Malindang(nga usa nga nasodnon nga parke ngan usa pa nga kiritaon nga eco-turismo han lugar). Para hin mga hotel nga urukyan, mayda iton parke mga komportable ngan air-conditioned nga mga baga hin mga lokal nga balay-balay ha ligid han mga mangrove.
Kaagi ngan Kasaysayan[igliwat | edit source]
Han una, an Tudela mayda 36 nga mga baranggay. Yana mayda ini 33 ka barangays tikang han 1995. An tulo nga mga baranggay nga amo an mga Barangggay Tuno, Lalud ngan Lampasan gindugang ngadto han bag-o nga ginhimo nga bungto han Don Victoriano.
Dida han panahon han pag-okupar han mga Espanyol han Pilipinas, an Tudela gintawag han una nag Simbalagon. Han 1847, usa nga Espanyol nga hi Juan Tejada nagtukod han sitio han Simbalagon (tungod han Salog Simbalagon, nga sanga han Salog Clarin).
An gintikangan han ngaran nga "Tudela" diri sigurado. Mayda bersyon nga nasiring nga usa nga Espanyol nga padi nga hi Padre Jimenez, nagbalyo han ngaran tikang han Simbalagon ngadto ha Tudela ha dungog han iya lugar nga natawohan ha Espanya. An usa liwat nga bersyon nasiring nga han 1854 mayda usa liwat nga Espanyol nga padi nga hi Apolinario Tudela nga ginpakada han bungto han Misamis (nga yana amo an Syudad han Ozamiz). An Simbalagon nga hadto nga panahon usa nga sitio han Misamis, ginbalyo-an an ngaran ngadto han Tudela ha dungog hini nga padi.
Han Pebrero 2, 1921, han panahon han pag-okupar han mga Americano, ginhimo ni Gobernador-Heneral Francis Burton Harrison, pinaagi han mga pangalagkalag ni Senador Jose F. Clarin, an Bungto han Tudela dida han Executive Order No. 61 Series of 1920.
Mga Baranggay[igliwat | edit source]
An Tudela ginbahin ngadto hin katloan kag tulo (33) nga mga baranggay.


text:
General Emilio Aguinaldo, Cavite
An Bungto han General Emilio Aguinaldo (o Bungto han Heneral Emilio Aguinaldo) usa nga ikalima nga klase nga bungto ha lalawigan han Cavite ha Pilipinas. Sumala han census han tuig 2000 mayda ini populasyon nga 14,323 ka tawo ha 2,765 nga mga panimalay. An ngaran hini han una Bailen.
Mga baranggay[igliwat | edit source]
An General Emilio Aguinaldo ginbahin ngadto hin napulo kag upat (14) nga mga baranggay.
- A. Dalusag
- Batas Dao
- Castaños Cerca
- Castaños Lejos
- Kabulusan
- Kaymisas
- Kaypaaba
- Lumipa
- Narvaez
- Poblacion I
- Tabora
- Poblacion II
- Poblacion III
- Poblacion IV


text:
Richard Wagner
Hi Wilhelm Richard Wagner (Inaleman nga kaluwas: [ˈʁiçaʁt ˈvaɡnɐ]; Mayo 22 1813, Leipzig, Alemanya – Pebrero 13 1883, Venesya, Italya) usa nga Aleman nga kompositor, konduktor, direktor hin teatro ngan ensayista o parag-gumalaysay, nga kilalado hin dako tungod han iya mga opera (o "drama hin musika", nga amo an tawag hini ha urhe nga panahon). Nag-iiba hi Wagner tikang hin kadam-an nga iba nga mga harangdon nga mga kompositor hin opera nga diin, hiya amo an nagsurat han scenario ngan han libretto para han iya mga sinurat.
An mga ginkomposo ni Wagner, labi na an mga tikang han iya urhe nga panahon, kilalado tungod hin kontrapunto nga textura, hilarom nga khromatismo, mga harmonya ngan pag-orkestrar, ngan makarit nga paggamit hin mga leitmotif: mga tema ha musika nga gin-pahiunong hin mga ispisipiko nga mga tawohan, mga lugar o mga elemento han istorya. Nanguna hi Wagner hin mga pagpadukwag ha yinaknan ha musika sugad hin extremo nga khromatismo ngan madali-hin-pagbalhin nga mga sentro hin tono, nga naka-dara han pagpadukwag han Europeo nga klasikal nga musika.
Gintransformar ni Wagner an paghunanhuna ha musika pinaagi han iya ideya hin Gesamtkunstwerk ("bug-os nga buhat ha arte"), an sintesis han ngatanan nga kanan siday, visual, musika ngan drama, nga ginpanguna han iya upat-nga-opera nga siklo nga Der Ring des Nibelungen (1876). Agod niya maipasundayag ini nga iya mga sinurat ha iya pag-imahinar, gintukod ni Wagner an iya kalugaringon nga balayan hin opera, an Bayreuth Festspielhaus.


text:
Datu Piang, Maguindanao
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Datu Piang (nga an ngaran han una Dulawan) usa nga ikatulo nga klase nga bungto ha lalawigan han Maguindanao ha Pilipinas. Sumala han census han tuig 2000, mayda ini populasyon nga 67,303 ka tawo ha 10,793 nga panimalay.
Mga Baranggay[igliwat | edit source]
An Datu Piang ginbahin ngadto hin katloan kag upat (34) nga mga baranggay.
Mga Sumpay ha Gawas[igliwat | edit source]
[[en:Datu Piang, Maguindanao]


text:
Asturias, Sugbo
An Asturias usa nga ika-upat nga klase nga bungto ha lalawigan o probinsya han Sugbo o Cebu, ha Butnga nga Kabisay-an nga rehiyon ha Kabisay-an ha Pilipinas. Sumala han 2000 census, mayda ini populasyon nga 38,961 ka tawo ha 7,964 nga mga panimalay.
Nahamutang ini ha 10°34'N 123°43'E (o 10°34' ha Amihanan nga latitud ngan 123°43' ha Sidlangan nga longitud). Ginsasapitan an Asturias han Bungto han Tuburan ha Amihanan; han Bungto han Balamban ha salatan, han Syudad han Danao ha sidlangan ngan han Estrecho Tañon ha katundan.
Mga Baranggay[igliwat | edit source]
An Asturias ginbahin ngadto hin karuhaan kag pito (27) nga mga baranggay. Han hini, pito (7) nga mga baranggay nahamutang ha may baybayon han dagat samtang karuhaan (20) nahamutang ha sulod o iraya.
Kaagi[igliwat | edit source]
An syahan nga ngaran han Asturias amo an 'Naghalin', tikang han pulong nga 'lalin', an Binisaya nga Sinugboanon nga pulong para hin mga nangungukoy nga nagtikang hin mga higrayo nga mga lugar. An syahan nga mga nangukoy ha Asturias tikang hin mga iba nga mga bungto ngan mga hagrani nga mga isla sugad han Bohol. Han pagtikang, in bahin han Naghalin lakip han Pueblo (bungto) han Tuburan ngan in usa pa nga bahin nalakip han Pueblo (bungto) han Balamban. Ha pagtika-iha, an mga nangungukoy han Naghalin nagtikadamo tungod han mga nangangabot ngan han pagdamo han katawhan. Ha pagtika-iha an mga tawo naghangyo han anay kolonyal nga gobyerno han Espanya nga maghatag ha ira han ira kalugaringon nga gobyerno lokal. Ginhatag an ini nga gin-aro dida han mga urhe nga bahin han siglo 1700 han Hadi han Espanya, nga nagresulta nga an Naghalin nahimo nga Pueblo (Bungto) han Asturias.
Mga Opisyales[igliwat | edit source]
Amo ini an mga yana nga mga napili nga mga opisyales han Bungto han Asturias para han katuigan nga Hunyo 30, 2004- Hunyo 30, 2007):
Mayor: Leticia A. Orozco Vice Mayor: Alexander M. Agravante Councilors:
- Raul Sasing
- Joel Dumdum
- Gale Toong-Ramos
- Orlando Magbanua
- Emmanuel Pintor
- Celso Canada
- Paulino Salve
- Romeo Hermas Pelipas
- Celestino Purisima (ex-officio nga Api han Konseho kay amo an Presidente han Association of Barangay Captains (ABC) o Katiguban han mga Baranggay Kapitan)
- Lyra Reign Sasing (ex-officio nga Api han Konseho, kay amo an Presidente han Federasyon han Sangguniang Kabataan)


text:
Quezon
- Para hit lain nga kagamit, kitaa Quezon (pansayod).
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Quezon usa nga probinsya o lalawigan han Pilipinas nga nahamutang ha CALABARZON nga rehiyon ha Luzon. An lalawigan ginngaranan ha dungog ni Manuel L. Quezon, an ikaduha nga Presidente han Pilipinas, ngan an kapital hini amo an Syudad han Lucena. Diri nahamutang dinhe an Syudad han Quezon ngan diri angay iglipat an Syudad han Quezon ngan an Lalawigan han Quezon: an Syudad han Quezon nahamutang ha Metro Manila, in rehiyon ha katundan han CALABARZON, samtang an Lalawigan han Quezon nahamutang ha sinirangan nga CALABARZON.
An Quezon nahamutang ha timugan o salatan-sidlangan han Metro Manila ngan ginpapalibotan ini han lalawigan han Aurora ha amihanan, han Bulacan, Rizal, Laguna ngan Batangas ha katundan ngan han mga Camarines nga lalawigan ha sidlangan. An Quezon nahamutang hin istmo nga nagbubulag han Bicol nga Peninsula tikang han darudako nga bahin han Luzon. Nalalakip gihapon han lalawigan an Kapuropod-an han Polillo ha Dagat Pilipinhon.
In dako nga karadto-an hin mga turista han probinsya amo an Bukid Banahaw. An bukid mayda sinisiring nga ispiritwal nga mistisismo. Damo nga mga relihiyoso nga cult ngan mga relihiyoso nga mga organisasyon ada hit mga kabugkiran ngan damo nga mga Katoliko nabisita hit bukid ha panahon han Semana Santa.
Heyograpiya[igliwat | edit source]
Politikal[igliwat | edit source]
An Quezon ginbahin ngadto hin kap-atan (40) nga mga bungto ngan usa (1) nga syudad.


text:
Komunidad Autonoma han Espanya
An komunidad autonoma han Espanya (ha Kinatsila: comunidad autónoma) amo in usa nga entidad ha teritoryo nga, pinaagi han sugo han batakan-balaod han Estado espanyol, in gintaga-an hin autonomiya lehislatiba ngan mga ehekutiba nga gahom, agod magmadali an pagdumara han mga ginrerepresenta hini.
Sulod
Istruktura[igliwat | edit source]
An istruktura han Estado Espanyol ha mga Komunidad Autonoma ginkilala ngan gin-garantiya dida han Konstitusyon Espanyola han 1978. An artículo 2 hini nakilala ngan nagarantiya han katungod han autonomiya han mga nasyonalidad ngan mga rehiyon nga amo an nakompone han Estado. Ini nga disposisyon nahibase dida han premisa han diri-mawawara nga kahiusa han nasod espanyola, patria han ngatanan nga espanyol.
An texto dida han Konstitusyon nag-establisar han mga gahom nga puyde gamiton han mga Komunidad Autonoma ngan han mga poder nga nahapabilin han Estado.
An pagbahin ha politika ngan administratiba han Espanya ada hin forma hin napulo kag pito (17) nga komunidad autonoma, ug dugang han Ceuta ngan Melilla, nga diin an mga estatuto hin autonomiya naghahatag hini nga mga syudad han ranggo nga mga syudad autonoma.
An pagpromulgar han Konstitusyon Espanyola han 1978, nga naghatag hin katungod ha autonomiya han mga nasyonalidad ngan mga rehiyon nga nakompone han nasod espanyola, nag-implementa hin pagbalhin hin 180 ka grados tikang han patakaran han naha-una nga rehimen, nga nahibase ha mga tradisyonal nga plano ha pag-sentralisar. Ini naghatag hin solusyon hin problema nga pirme nagbabalik-balik ha kaagi han Espanya komo resulta han mga dirudilain nga identidad nga diin ginhimo an kahiusa han nasod espanyola.
Katapos han pagratifika han Konstitusyon, ngan komo resulta han pag-implementa han mga prinsipiyo nga nahimutang han Título VIII hini, dida han paglabay hin pira la ka mga tuig, natapos an proseso han pag-instaurar han mga 17 ka komunidad autonoma ngan nahi-aprobado an mga Estatuto hin autonomiya. Ginpanaga-an gihapon ini hin mga ira kalugarinon nga mga organo hin gobyerno ngan mga institusyon representatiba. Usa nga importante nga detalye han proseso nga nahabutang han Konstitusyon Espanyola, amo nga an diri ini gin-oobliga ha mga rehiyon, pero, ini, usa nga katungod para han mga rehiyon.
Tikang han tuig 2003 ngan para hin mga panuyo estadístiko, nga nahabase dida han mga normativa europea ngan gin-determina pinaagi han EUROSTAT, mabibilngan an mga unidad NUTS ha kabaskog ha Unyon Europeo. An 17 nga komunidad autonoma espanyola mabibilngan nga nahiklasipika dida han mga handana nga NUTS-2.
Mga Precedente ha Balaodnon Espanyol[igliwat | edit source]
Waray mga precedente han mga Komunidad Autonoma ha iba nga mga ordenamiento nga huridiko, usa ini nga bag-o nga formula huridika.
Tabla han mga Komunidad[igliwat | edit source]
An mga napulo kag pito (17) nga komunidad autonoma, upod an ira mga probinsya ngan an ira mga tagsa-tagsa nga kapital, amo an:
Mga Syudad Autonoma[igliwat | edit source]
An mga Syudad Autonoma (Ciudad autónoma) mga syudad nga mayda mga katungod nga harutaas kaysa hin munisipyo (ini puyde magpagawas hin mga regulasyon nga ehektutiba, upod hin dugang pa nga mga katungdanan) pero diri sugad hin usa nga komunidad autonoma (waray ini mga kalugaringon nga kamara lehislatiba).
Kitaa gihapon[igliwat | edit source]
Mga sumpay ha gawas[igliwat | edit source]


text:
Pag-aram
- Mayda impormasyon hini nga artikulo nga aada han Iningles nga bersyon nga angay ighubad ha Winaray
- Mayda impormasyon hini nga artikulo nga aada han Kinatsila nga bersyon nga angay ighubad ha Winaray
An edukasyon o pag-aram nanginginlabot han pagtutdo ngan pagtuon hin mga ispisipiko nga mga abilidad ngan pati gihapon an pagpasa hin kinaadman, maupay nga pagdesisyon ngan maupay nga pagkadukwag nga kaaram. Iton pulong nga edukasyon tikang han Kinatsila nga educación nga tikang liwat han Linatin nga educere "paggiya, pagdara" o educare "paghimo, pagtutdu". An pag-aram mayda komo usa han mga aspeto hini an pagpasa hin kultura tikang hin henerasyon ngadto hin henerasyon. "Idukasyun" o Edukasyon (Iningles:Education/Knowledge) parihu la ; aram ; kina-iya ; buut ; sulud han utok


text:
Bechara Boutros al-Rahi
Hi Patriarka Kardinal Mar Bechara Boutros (Pedro) al-Rahi (o Raï, ha Siriako: ܡܳܪܝ̱ ܒܫܰܐܪܰܗ ܦ̇ܶܛܪܳܘܣ ܪܰܐܥܺܝ Mor Bsharah Peṭros Raʿī, Inarabo: مار بشارة بطرس الراعي Mār Bishārah Buṭrus al-Rāʿī puyde liwat Bishara Pedro al-Rahi o Evangelio Pedro al-Raï[lower-alpha 1]) (natawo 25 Pebrero 1940) amo an ika-77 nga Maronita nga Patriarka han Antiokia, usa nga puwesto nga iya ginkaptan tikang han 15 Marso 2011, nagsunod kan Patriarka Nasrallah Boutros Sfeir. Nakapot gihapon hi Rai han puwesto hin Kardinal han Singbahan Katolika.
Sulod
Syahan nga bahin han kinabuhi ngan pag-aram[igliwat | edit source]
Natawo ha Himlaya, Matn District, Libano han 25 Pebrero 1940 hi Bechara Boutros al-Rahi. Nagtambong hiya han Collège Notre Dame de Jamhour, usa nga Heswita nga iskwelahan ha Libano. Inmapi hiya han Orden Maronita Mariamite han 31 Hulyo 1962 ngan gin-ordenar hiya komo padi dida han 3 Septyembre 1967.[1][nakinahanglan hin mauruupay nga ginkuhaan] Tikang 1967 tubtub 1975 hiya an responsable para han mga pagpasamwak ha Inarabo han Radyo Vaticano.[2] Han 1975, nakakuha hiya hin PhD ha canon ngan sibil nga balaod. Nag-aram gihapon hiya hin tulo ka tuig ha Unibersidad Letran ha Roma.[3]
Mga puwesto ha relihiyon[igliwat | edit source]
Ginkonsagrar hiya nga kabulig nga obispo han Antiokia han 12 Hulyo 1986, ni Patriarka Nasrallah Boutros Sfeir ngan dida han 9 Hunyo 1990, ginhimo hiya nga obispo han Byblos.[4] Han 2003 napili hiya nga Maghirilom han Sinoda Maronita, ngan han 2009 ginhimo hiya nga Mangulo han Libano nga Komisyo Pan-Obispo para han Media.[1][nakinahanglan hin mauruupay nga ginkuhaan]
Patriarka Maronita[igliwat | edit source]
Ha edad nga 71, napili hiya nga patriarka han mga Maronita dida han 15 Marso 2011,[5] katapos in makakuha hiya hin labaw hin duha-ka-tagtulo nga bahin han mga votos han 39 ka obispo ngan nagsaliwan hiya kan Nasrallah Sfeir.[6] An bag-o nga patriarka pormal nga naghangyo ngan nakakuha han pansingbahan nga komunyon tikang kan Papa Benedicto XVI han 24 Marso 2011 ha ilarom han Canon 76 § 2 han Kodigo han mga Kanon han mga Sinirangan nga Singbahan.[7][8] An Misa han pag-inagurar han ika Patriarkado nahinabo dida han 25 Marso 2011, ha Bkerké, an sede han Patriarkado Katolika Maronita. Sugad han nahi-araan ha tanan nga mga Patriarka Maronita, gindugang ni Patriarka al-Rahi an dugang nga ngaran nga Boutros (o Pedro), an ngaran ni San Pedro, nga nagkapot anay han Sede han Antiokia ugsa binmalhin ha Roma ngan magin Obispo didto. Han 7 Marso 2012, ginhimo hi Patriarka al-Rahi nga api han Kongregasyon para han mga Sinirangan nga Singbahan.[9]
Ginhimo hi Patriarka Bechara Boutros al-Rahi nga usa nga Kardinal ni Papa Benedicto XVI dida hin konsistoryo han 24 Nobyembre 2012.[10] Hi Patriarka al-Rahi amo an ika-upat nga Maronita nga Patriarka nga ginhimo nga kardnal, an syahan nga tulo amo an mga nanguna ha iya nga hira Pablo Pedro Meouchi, Antonio Pedro Khoraish, ngan Nasrallah Sfeir.
Han 31 Enero 2013, ginhimo ni Papa Benedicto XVI hi Kardinal Patriarka al-Rahi nga mag-alagad komo api han Kongregasyon para han mga Sinirangan nga Singbahan, han Tribunal Supremo han Signatura Apostolica, an Konseho Pontifisyo para han Pastoral nga Pag-ataman him mga Migrante ngan mga Itinerante, ngan han Konseho Pontifisyo para hin Sosyal nga Komuniskasyon.[11]
Han Pebrero 2013, katapos han pagrenunsya ni Papa Benedicto XVI, hi Patriarka Rai, komo usa nga Kardinal, nagin kandidato ngadto han papado. Inmapi hiya komo kardinal nga elektor o nabotos dida han konklave nga nagpili kan Papa Francisco.[12][13][14] Hi Kardinal Rai usa han upat nga mga kardinal-nga-nabotos tikang ha gawas han Singbahan Latina nga nagsul-ot hin lain nga mga panapton nga naangay han ira mga tagsa nga singbahan. An iba nga tulo nga kardinal-nga-elektor tikang ha gawas han Singbahan Latina amo hira Copta nga Katolika Patriarka-Emerito Antonios Naguib, Siro-Malabar nga Arsobispo Mayor George Alencherry, ngan Siro-Malankara nga Arsobispo-Mayor Baselios Cleemis. An sul-ot ni Kardinal Rai dida han syahan nga adlaw han konklave nag-iba tikang han iba nga mga elektor nga diin an iya sul-ot puros-pula ngan iba nga pudong ha ulo nga naangay han Singbahan Maronita.[lower-alpha 2][15] Hi Kardinal Rai amo gihapon an syahan nga Maronita nga Kardinal Patriarka nga nakatambong hin konklave papal.[16][lower-alpha 3]
Mga panlantaw ha relihiyon ngan politika[igliwat | edit source]
Han Abril 2011, nagsiring hi Patriarka Rahi nga para han ungara hin komunyon ngan gugma, magtatrabaho hiya hin "pagtukod hin sinsero ngan hingpit nga paghiruhimangraw" han mga Muslim "ngan pagtukod upod ha ira hin kabubwason hin sinaroan nga kinabuhi ngan pintakasi." Siring niya nga an nanguna ha iya "nakigbisog hin pag-insistir basi magin gawasnon an nasodnon nga paghimo-hin-desisyon ngan an tuna han Libano magawas tikang han tanan nga forma hin paglupig nan pag-okupar, pagtrabaho para hin pagrekonsilyar ha Bukid Libano ngan makaabot hin mga kinahanglanon nga reporma ha singbahan. An tanan hini naghihimo hin pag-extender han primavera han singbahan nga nagtikang han Ikaduha nga Konsilyo ha Vaticano."[17] Diri nagamit hi Patriarka Rai han pulong nga "Arabo nga primavera", kundi "Arabo nga invierno" ha pagpakita han iya pagkawaray gana nga reaksyon.[18]
Han Septyembre 2011, waray asiha hi Patriarka Rai han White House han iya bisita ha Estados Unidos tungod han iya waray pagmalinamposon hin pagpatok han Hezbollah, ngan han Siryahanon nga rehimen. Nagkaada ini hin pagkadelito han mga Kristyano ha Libano han mga naugop ngan mga diri-naugop han Patriarka.[19] Han Pebrero 2013, nagbisita hiya han Sirya.[20] Ginkritiko an iya bisita hin usa nga peryodiko Saudita nga an ngaran Al Watan nga mayda karikatura.[20] Nagkiha hin kriminal nga pagkiha an iya abogado patok han peryodiko.[20]
Mga premyo[igliwat | edit source]
Han 2011, hi Patriarka Rai gintagaan han Gran Krus han Legion de Honor han mangulo han Fransya nga hi Nicolas Sarkozy.[21] Han 2012, nakakarawat hiya han premyo han Nasodnon nga Orden han Sedro.[22]
Mga tigaman[igliwat | edit source]
- ↑ An ngaran nga "Bishara" o "Bechara" nangangahulogan nga "Maupay nga Sumat" o "Evangelio" o "Ebanghelyo"
- ↑ In tabieh (طابية) ngan hin escime (إسكيم).
- ↑ An syahan nga duha nga Maronita nga Kardinal nga hira Pablo Pedro Meouchi (nga ginhimo nga kardinal ni Papa Pablo VI) ngan Antonio Pedro Khoraish (ginhimo nga kardinal ni Papa Juan Pablo II) inmabot ha edad nga 80 ngan namatay ugsa magkaada hin konklave han ira pagkakardinal ngan an ikatulo nga Patriarka Maronita nga nagin-kardinal nga hi Nasrallah Pedro Sfeir labaw na han edad nga 80 dida han 2005 nga sede vacante ngan sugad man waray na tinmambong han konklave hadto nga tuig.
Mga kasarigan[igliwat | edit source]
- ↑ 1.0 1.1 Bishop Bechara Rahi. Facebook. Ginkità dida han 15 Marso 2011.
- ↑ Mons. Béchara Raï. Vatican Radio. Ginkità dida han 16 Marso 2011.
- ↑ Malek el Khazen. Election of the Maronite Patriach history. Khazen. Ginkità dida han 19 Marso 2011.
- ↑ David M. Cheney. Béchara Rai. Catholic-hierarchy. Ginkità dida han 15 Marso 2011.
- ↑ Naharnet 15 Marso 2011
- ↑ Richards, George (11 Marso 2013). "An Arab pope?". Daily News Egypt. http://www.thefreelibrary.com/An+Arab+pope%3f-a0321933394. Ginkúhà dida han 14 Marso 2013.
- ↑ Code of Canons of Oriental Churchs Canon 76 §2. Ginkità dida han 5 Septyembre 2014.(Iningles)
- ↑ Letter of His Holiness Benedict XVI to His Beatitude Béchara Boutros Raï, Patriarch of Antioch for Maronites Accepting His Request for Ecclesiastical Communion. Vatican.va: (24 Marso 2011). Ginkità dida han 5 Septyembre 2014.(Iningles)
- ↑ "Rinunce e nomine". Catholica. http://press.catholica.va/news_services/bulletin/news/28883.php?index=28883&lang=en. Ginkúhà dida han 6 Marso 2013.
- ↑ "Annuncio di Concistoro per la Creazione di Sei Nuovi Cardinali" (ha Initalyano). Holy See Press Office. 24 Oktubre 2012. http://press.catholica.va/news_services/bulletin/news/29888.php?index=29888&lang=ge.
- ↑ "Rinunce e nomine". Catholica. http://press.catholica.va/news_services/bulletin/news/30404.php?index=30404&lang=en. Ginkúhà dida han 6 Marso 2013.
- ↑ Cardinal electors – Conclave of March 2013 – Arranged in alphabetical order. Salvador Miranda. Ginkità dida han 18 Pebrero 2013.
- ↑ Cardinal electors arranged by orders and precedence. Salvador Miranda. Ginkità dida han 18 Pebrero 2013.
- ↑ Cardinal electors arranged by age. Salvador Miranda. Ginkità dida han 18 Pebrero 2013.
- ↑ Procession and entrance in Conclave ha YouTube<
- ↑ "No Arab in the running for Pope, but Maronite to get vote for first time". Albawaba News. 12 Pebrero 2013. http://www.albawaba.com/news/pope-resignation-470103. Ginkúhà dida han 20 Agosto 2013.
- ↑ Maronite patriarch pledges to work with Muslims
- ↑ Khashan, Hilal (Summer 2012). "Lebanon’s Shiite-Maronite Alliance of Hypocrisy". Middle East Quarterly: 79–85. Retrieved 20 March 2013.
- ↑ Official Letter of the Bishop of the Eparchy of Saint Maron of Brooklyn to President Obama
- ↑ 20.0 20.1 20.2 "Criminal Complaint against Saudi Daily over al-Rahi Caricature". Naharnet. 13 Pebrero 2013. http://www.naharnet.com/stories/en/71717. Ginkúhà dida han 1 Marso 2013.
- ↑ "Suite de la visite en France du patriarche maronite" (ha (Frinanses)). La-Croix. 6 Septyembre. http://www.la-croix.com/Religion/Urbi-Orbi/France/Suite-de-la-visite-en-France-du-patriarche-maronite-_NP_-2011-09-06-707894. Ginkúhà dida han 6 Marso 2013.
- ↑ "Suleiman Grants al-Rahi Order of Cedar, Urges Officials to Attend Dialogue". Naharnet. 24 November 2012. http://www.naharnet.com/stories/en/62120. Ginkúhà dida han 19 July 2013.
- Use dmy dates from March 2013
- Articles with invalid date parameter in template
- All pages needing factual verification
- Wikipedia articles needing factual verification from September 2011
- Wikipedia articles needing factual verification from Septyembre 2011
- Mga natawo han 1940
- Mga buhi nga tawo
- Mga alumni han Unibersidad Pontifisyo han Letran
- Mga namumuno ha relihiyon nga mga Libano
- Mga Libano nga Maronita
- Mga Patriarka Maronita han Antiokia
- Mga api han Kongregasyon para han mga Sinirangan nga mga Singbahan
- Mga Libano nga kardinal
- Mga ginhimo nga kardinal ni Papa Benedicto XVI
- Mga api han Signatura Apostolika
- Mga api han Pontifisyo nga Konseho hin Komunikasyon Sosyal
- Mga tawoo tikang han Matn nga Distrito


text:
Sitangkai
An Sitangkai usa nga bungto ha lalawigan han Tawi-Tawi ha Pilipinas. Amo ini an bungto nga nahamutang han giharayo-i ha salatan nga bahin han Pilipinas. Nahamutang ini ha mga 14 ka kilometro ha sinirangan tikang ha Sabah, Malaysia. Gintatawag ini nga 'Venecia han Pilipinas' tungod han paggamit hin mga barko nga panakayan, ngaran mayda mga latayan nga nanunumpay han mga balay. An dako nga paagi hin pagpakabuhi amo an pangisda ngan pag-uma, bisan kon gamay la an tuna hin pag-uma. Sumala han census han tuig 2000, mayda ini populasyon nga 52,772 ka tawo ha 8,969 nga panimalay.
Mga Baranggay[igliwat | edit source]
An Sitangkai ginbahin ngadto hin karuhaan kag lima (25) nga mga baranggay.


text:
Aníbal Cavaco Silva
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Aníbal António Cavaco Silva, GCC (Pinortuges nga pagluwas: [ɐˈnibaɫ kɐˈvaku ˈsiɫvɐ]; nga natawo ha Boliqueime, Loulé, Algarve han 15 Hulyo 1939), amo an ika-19 ngan yanâ-nga-nalingkod nga Mangulo han Republika Portugesa, tungod han iya pagdaog han pinili-ay hin pagkamangulo han Portugal han 22 Enero 2006. Ginhurar hi Cavaco Silva han 9 Marso 2006.
Ugsa hini, hiya an Primer Ministro han Portugal tikang han 6 Nobyembre 1985 tubtob 28 Oktubre 1995. An iya panahon ha paglingkod hin napulo ka tuig amo an gimaiha-i hin bisan hin-o nga Primer Ministro tikang kan Salazar, ngan hiya an syahan nga Portuges nga Primer Ministro nga nakadaog hin absoluto nga kadam-an ha ilarom han yana nga sistema nga konstitusyonal (nga gintukod katapos han pagredemokratisar han nasod ha pagsunod han Rebolusyon Cravo).
Syahan nga bahin han kinabuhì ngan karera[igliwat | edit source]
Natawo hi Aníbal António Cavaco Silva ha Boliqueime, Loulé, Algarve, nga anak ni Teodoro Gonçalves Silva (Loulé, Boliqueime, Maritenda, 30 Agosto 1912 – 30 Septyembre 2007) ngan han iya asawa (nag-asawa ha Loulé, Boliqueime, 4 Marso 1935) nga hi Maria do Nascimento Cavaco (natawo Loulé, Boliqueime, Maritenda, 27 Disyembre 1912). Diri kilala nga mag-aaram ha pag-iskwela hi Aníbal António Cavaco Silva. Han 13 an iya panuigon, nahulog hiya han ika-3 nga grado han Escuela Comercial ngan tungod hini ginpatrabaho hiya han iya apoy dido han huron komo usa nga paagi hin pagsirot.[1] Katapos hin pagbalik ha pag-iskwela, nagpadayon hi Cavaco nga magin may abilidad nga mag-aaram. Nagpadayon hi Cavaco Silva ha Lisboa, nga diin kimuha hiya hin propesyonal nga pag-aram nga kurso hin contabilidad tikang han "Instituto Comercial de Lisboa" (Instituto Superior de Contabilidade e Administração de Lisboa (ISCAL), ha yanâ) han 1959. Dungán hini, nakarawat hiya hin pag-aram ha unibersidad didto ha Instituto Superior de Ciências Económicas e Financeiras de Lisboa (ISCEF) han Universidad Técnica de Lisboa (UTL) (ha yanâ amo ini an Instituto Superior de Economia e Gestão (ISEG) han Universidad Técnica de Lisboa), ngan nakatapos hiya han 1963, upod hin pagkilala, hin grado ha ekonomiya ngan pananalapî (an iya grado 16 tikang hin 20). Samtang nag-aaram hiya ha Lisboa, usa nga atleta hi Cavaco Silva han CDUL atletika nga departamento tikang han 1958 tubtub 1963.[2] Han 1964 nag-asawa hiya kan Maria Alves da Silva, usa nga magturutdo hin Germanico nga pilolohiya ha Unibersidad han Lisboa, ngan hira nga duha mayda duha nga anak (hira Bruno Alves ngan Patrícia Maria), ngan kinmuha hiya hin mandatoryo nga serbisyo militar didto han hadto nga Portuges nga Lalawigan ha Langyaw han Mozambique, komo usa nga opisyal han militar nga pagdumara ha Lourenço Marques (nga yanâ an syudad han Maputo). An iya karera hin pagtutdo nagtikang dida han 1966 komo kabulig han ISCEF, kundi pag-abot hin duha ka tuig, kinmadto hi Cavaco Silva ha University of York, didto han Reino Unido, nga diin, han 1973, nakakuha hiya hin doctorado ha ekonomiya. An iya tesis ha York usa nga pagdapig han (hadto nga sikat nga) Ekonomiko nga Keynesihanon[3] (An Neo-Keynesyanismo magkakaada hin influensya han iya panhunahuna han iya pagka Primer Ministro ha urhe nga panahon ngan ha yana nagtatawag pa gihapon hiya han iya kalugaringon nga Neo-Keynesihanon). Pagbalik niya ha Portugal, kinmuha hiya hin puwesto komo kabulig nga propesor ha ISCEF (1974), propesor ha Unibersidad Katolika han Portugal (1975), extraordinaryo nga propesor ha Bag-o nga Unibersidad han Lisboa (1979) ngan ha kataposan komo direktor han Opisina hin mga Pag-aram han Banko han Portugal.[4]
Nagin abtik la hiya ha polítika katapos han Rebolusyon Cravo han 25 han Abril 1974, ngan ha urhe nga bahin hadto nga tuig inmapi hiya han PPD, usa nga partido ha politika nga pinamunuan ni Francisco Sá Carneiro. Ginhimo hi Cavaco Silva nga Ministro han Pananalapi ni Primer Ministro Francisco Sá Carneiro han 1980. Nagkaada hiya hin pagkakilala nga liberal ha ekonomiko ngan hinayhinay nga nagtanggal han mga regla nga napugong hin gawasnon nga enterprise. Dinmirì hiya pag-alagad dida han Bloco Central nga koalisyon han mga Sosyalista ngan mga Demokrata Sosyal (PSD) nga nagdumara tikang han 1983 tubtob 1985, ngan an iya kapili ngadto han liderato han PSD han 2 han Hunyo 1985, nagpahayag han kataposan han koalisyon.
Nagmantalâ hi Propesor Cavaco Silva hin pipira nga mga buhatonon ha akademiya ha larangan han ekonomiya upod ha mga ubos-nga-larangan sugad han polisiya hin panalapi ngan mga paghiusa hin salapi.
Mga kasarigan[igliwat | edit source]
- ↑ (Pinortuges) Perfil de Cavaco Silva, iol.pt
- ↑ (Pinortuges) Ás nas barreiras, Record
- ↑ O esquizofrénico livro do Professor Cavaco Silva, Pura Economia
- ↑ Cavaco Silva – Perfil, ginkuhaan Agência Lusa; websayt UOL (Enero 2006)


text:
Sabah
An Sabah usa nga negeri o estado ha Malaysia nga nahamutang ha dumagsaan o amihanan-sidlangan nga dapit han isla o puro han Borneo (kitaa an mapa). Amo ini an ikaduha nga gidako-i nga estado ha Malaysia sunod han Sarawak, nga sapit hini dida ha habagatan o salatan-katundan. Mayda liwat ini linea upod han lalawigan han Sinirangan nga Kalimantan han Indonesya ha salatan. Bisan man ha status hini nga usa nga negeri o estado han Malaysia, an Sabah nagpapabilin nga gin-aagawan nga teritoryo; an Pilipinas mayda waray-gin-porsegir nga pag-angkon han kadam-an nga bahin han sidlangan nga dapit han teritoryo. An kapital han Sabah amo an Kota Kinabalu, nga kilalado han una nga Jesselton. An Sabah kilalado ha pagtawag nga "Sabah, negeri di bawah bayu", nga buot sidngon "Sabah, an tuna ha ubos han mga kahanginan", tungod kay an kahamutang hini ha salatan o ubos han masurong ig-bagyo nga rehiyon nga palibot han Pilipinas.


text:
Rafael Merry del Val
Hi Rafael Merry del Val y de Zulueta (10 Oktubre 1865 – 26 Pebrero 1930), Siervo han Dios, nga natawo han bug-os nga ngaran nga Rafael María José Pedro Francisco Borja Domingo Gerardo de la Santíssima Trinidad Merry del Val y Zulueta usa nga natawo-ha-Britanya nga Espanyol nga Katoliko Romano nga kardinal. Ugsa hiya magin-kardinal, hiya an maghirilom han konklave nga nagpili kan San Pío X, nga nagkarawat daw han pagkapili ha iya nga Papa tungod han pag-aghat ni Merry del Val. Ginpili hiya ni Pío X nga Kardinal nga Maghirilom han Estado. Ginkumposo ni Merry del Val an Litaniya han Humildad. Mayda causa para han pagkanonisar ha iya nga ginbuklad dida han 1953.
Mga sumpay ha gawas ngan mga kasarigan[igliwat | edit source]
- Pakli mahinungod ha iya ha Catholic-Hierarchy.org nga websayt
- Biyograpiya ha The Cardinals of the Holy Roman Church nga websayt
- Cardinal Merry del Val


text:
Dinagat Islands
An Dinagat Islands (kon ha Winaray: Dinagat nga Kapuropod-an) usa nga kapuropod-an nga probinsya ha Pillipinas, nga nahamutang ha salatan nga dapit han Golfo han Leyte harani han lalawigan han Surigao del Norte. An Isla han Leyte nahamutang ha katundan, tabok han Estrecho han Surigao, ngan an Mindanao nahamutang ha salatan. It Dinagat mga 60 ka km tikang ha amihanan tubtob salatan. Pero, han Pebrero 11, 2010, an Korte Suprema han Pilipinas nagdeklara nga waray pagtalab an pagtukod han lalawigan han Dinagat Islands kay kulang han kinahanglanon nga lugar ngan popyulasyon nga ginmamando han Kodigo han lokal nga pangobyernohan para makatukod han lalawigan.[1]
Politikal nga pagbahinbahin[igliwat | edit source]
An Dinagat Islands ginbahin ngadto hin pito (7) nga mga bungto.
Mga Sumpay ha Gawas[igliwat | edit source]
Mga Kasarigan[igliwat | edit source]
- Charter han Lalawigan han Dinagat Islands (Republic Act No. 9355)
- Dinagat isles land provincehood status


text:
Malaybalay
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Syudad han Malaybalay usa nga ikatulo nga klase nga syudad ha lalawigan han Bukidnon ha Pilipinas. Amo ini an kapital nga syudad han Bukidnon. Sumala han census han tuig 2000, mayda ini populasyon nga 123,672 ka tawo ha 23,522 nga panimalay.
Mga Baranggay[igliwat | edit source]
An Syudad han Malaybalay ginbahin ngadto hin kap-atan kag unom (46) nga mga baranggay.
Mga Sumpay ha Gawas[igliwat | edit source]
- Uswag ha Syudad han Malaybalay
- http://www.mindanao.com/malaybalaycity/
- Philippine Standard Geographic Code
- 2000 Philippine Census Information